open-index/open-wikipedia-markdown huggingface dataset:
仙姑峰

**仙姑峰**（**Hsien Ku Fung**）係香港八仙嶺最東面嘅峰，海拔高511米，係八個峰入面第六高嘅，個名嚟自八仙何仙姑。
曹舅峰

**曹舅峰**（**Tsao Kau Fung**）係香港八仙嶺東面數起第四峰，海拔高508米，係八個峰入面尾二高嘅，個名嚟自八仙曹國舅。
采和峰

**采和峰**（**Choi Wo Fung**）係香港八仙嶺東面數起第三峰，海拔高489米，係八個峰入面最矮嘅，個名嚟自八仙藍采和。
韓式炸雞

**韓式炸雞**（韓文：**양념 치킨**）係韓國方法整嘅炸雞嘢食，特別地方係要分開兩次去炸，炸完後可以就咁食，亦可以撈埋韓式香辣醬汁一齊食。

韓國文化入面，冬季落雪嗰陣好興食韓式炸雞同飲啤酒。

## 睇埋
*炸雞
*炸子雞
*鹽酥雞
藍灣廣場

**藍灣廣場** （英文：**Island Resort Mall**）係香港其中一個大型商場，響香港島小西灣，由信和置業發展同管理。商場三層樓高，有幾十間商舖同食肆。
## 睇埋
*藍灣半島
彌海砂

**彌海砂**（日文：**弥海砂**）係日本漫畫《死亡筆記》入面嘅虛構少女角色，佢成功同奇拿真身夜神月見面。
馬來西亞航空370號班機失事

**馬來西亞航空370號班機失事**發生喺2014年3月8號，呢部班機喺凌晨0:43響馬來西亞吉隆坡國際機場起飛，原本計劃喺6:30抵達中華人民共和國北京首都國際機場，但係起飛後唔夠一個鐘就響雷達圖中消失，重同馬來西亞梳邦空管中心失去聯絡；失蹤前喺雷達最後嘅位置大概係馬來西亞同越南海域嘅交界。2014年3月24號，馬來西亞首相納吉布宣布馬航MH370航班喺南印度洋墜毀，飛機內所有人喪生。

## 經過

3月8號00:42航班喺馬來西亞吉隆坡國際機場起飛，計劃06:30喺北京首度國際機場降落。01:20，航班喺馬來西亞同越南嘅交接處同胡志明管控區失去聯絡。嗰時天氣狀況良好，兼且未收到失蹤飛機嘅求救信號。MH-370失去聯絡嘅地點喺泰國灣上空，佢可能墜機嘅地點包括泰國灣、馬來西亞同越南。馬航話呢架燃料充足嘅波音777飛機可以比正常飛行時間飛多2個鐘，即係話就算部飛機重喺度飛，啲燃油都會喺8:30用晒。

中華人民共和國交通運輸部、中國民用航空局、北京首都國際機場、中華人民共和國駐馬來西亞大使館同中華人民共和國駐越南大使館等有關部門即刻啟動咗應急機制。中華人民共和國交通運輸部南海救助局嘅兩艘搜救船已分別喺北京時間3月8號朝早10:49、11:30響西沙、海口出發前往南中國海開展搜救。波音公司亦對呢單嘢表示關注，並同時強調波音777飛機嘅安全性。

中國大陸官方媒體《人民日報》同一間越南官方媒體最早報道就話：越南人民軍海軍一名軍官話已確認飛機喺越南富國島以南153英里，越南同馬來西亞嘅領海交界處墜毀，另有消息話飛機墜落喺離越南建江土硃島153海里處。但隨後呢名軍官澄清，自己淨係根據飛機速度同最後嘅已知位置估計飛機「好可能」已經喺馬來西亞海域墜毀，但實際情況重唔知。越南海軍有關負責人話佢哋嘅救援力量可以隨時響富國島嘅海軍基地出發。《華爾街日報》話呢位負責該海域嘅上將重喺度等待越南政府下達搜救命令，但佢認為響泰國或馬來西亞出發距離會近啲。越南民航局局長亦已經準備派人員進行搜救。

8日晚，越南方面話喺越南南部金甌西南面海域，即飛機失蹤嘅附近發現咗兩條長度喺10-15公里之間嘅油污帶，油污同飛機用嘅燃油種類一樣，可能同飛機殘骸有密切關聯，表明飛機可能已經喺海面上墜毀，但具體重確認唔到。馬來西亞代交通部長希山慕丁·侯賽因表示「無證據」證明呢次事故同恐怖襲擊有關，但佢又表示「調查緊各種可能性」。

## 失事班機
呢次失蹤嘅客機係波音777-2H6ER型長程雙發動機寬體客機。部機註冊編號9M-MRO，生產線編號404，於2002年5月14號首飛，同年5月31號交付畀馬來西亞航空，使用勞斯萊斯瑞達892型引擎，座艙佈局包括35個商務艙座同247個經濟艙座。航空公司話，呢部機已累計飛咗3023次，共20243個鐘。

部機曾經喺2012年8月9號於執行馬來西亞航空389號班機（上海-吉隆坡）時，喺上海浦東國際機場坎到執行中國東方航空583號（上海-洛杉磯）嘅一架空中巴士A340-600（編號B-6050），導致馬航客機嘅機翼劃損。

## 參考
阿力士·費格遜

**阿力士·費格遜**（； /ˈælᵻks ˈfɜrɡəsən/；），全名**阿力山大·查普文·費格遜**（；），係蘇格蘭退咗役嘅足球員同領隊，響1986年到2013年做過英格蘭足球會曼聯領隊。

1999年，佢帶領曼聯贏得三冠王寶座（英格蘭超級聯賽、英格蘭足總盃、歐洲聯賽冠軍盃），而獲得伊利沙伯二世封做下級勳位爵士，從此人稱「費爵爺」。

類:下級勳位爵士
關興

**關興**（興讀卿，），字，係三國時期蜀漢嘅官，亦係關羽第二個仔，佢阿哥關平同關羽喺東吳處死之後接佢老竇「漢壽亭侯」嘅名。

佢後生嗰陣出名，被諸葛亮睇重，二十歲嗰陣做侍中、中監軍，幾年後過身，佢嫡仔關統做咗自己嘅位，仲有一個仔關彝。

喺小說《三國演義》度好多故仔，同張飛嗰仔張苞結為兄弟，之後同諸葛亮去攻曹魏，表現出色，諸葛亮第六次北伐嗰陣過身。
三疊紀

**三疊紀**係中生代頭一個地質時代，響2.5億到2億年之前，即係響二疊紀之後、侏羅紀之前。
基督教大分裂

**基督教大分裂**（英文：**East–West Schism**，又叫**東西教會大分裂**）係指11世紀基督教分裂出希臘東正教同羅馬天主教會兩大派。

自2世紀以後，以羅馬為首嘅西方教會和以君士坦丁堡為首嘅東方教會分歧逐漸擴大，彼此爭論不休，最終導致了1054年的東西方教會大分裂。
冬菇亭

**冬菇亭**係香港公屋特有嘅建築，外形四方、尖頂，睇落似冬菇形嘅亭，用嚟開食肆。
## 睇埋
*大牌檔
食物金字塔

**食物金字塔**係用一幅金字塔圖嚟指導人食唔同種類嘢食份量嘅指南，最風行嘅版本係美國農業部1992年出嗰個，入面食油、食鹽、食糖放最頂層，即係食最少：第二層放魚、肉食、奶同荳，即係食適量；第三層有菜蔬同生果，即係食多啲；最底層係五穀類，即係食最多。
十大中文金曲頒獎典禮

**十大中文金曲頒獎典禮**係香港電台自1979年開始每年搞嘅流行音樂頒獎活動，通常每年1月中搞，選出十大中文金曲、最優秀流行歌手同其他獎。

類:香港音樂頒獎典禮
性幻想

**性幻想**係人用腦想像某啲動作或者畫面嚟令到自己性興奮嘅行為，好多時都透過睇性感相甚至係鹹濕嘢引發，通常係夾埋自慰一齊做。
浪漫主義

**浪漫主義**（）係18世紀開始西歐嘅藝術、文學同文化運動，跟住1790年工業革命開始一齊，注重用強烈情感做美學經驗嘅來源。
羅苡之

**羅苡之**（****，）係香港女模特兒同舞台劇演員，香港甘草演員羅樂林嘅女，2012年10月4號同香港TVB演員陳俊安結婚，於2022年5月19號宣布離婚。

## 參考


## 拎
*羅苡之Tisha 新浪微博
3仔

**3仔**/**三仔**可以係：
*三級片：鹹片嘅一種（計暴露幾多嘢）
*三仔主義：1970到1990年代好多香港後生仔嘅人生目標
*3電訊
*三號海洛英
土衞九

**土衞九**（英文：**Phoebe**）係土星其中一粒衞星，1898年由美國天文學家威廉亨利皮克林發現。
長壽路站 (廣州)

**長壽路站**（；），規劃嗌過**多寶路站**（；），係廣州地鐵嘅車站，喺1999年6月28號開放，位置喺荔灣區長壽西路同寶華路交界嘅恒寶華庭地底。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所、母嬰室響度。
#### 打掂

#### 打橫

### 站廳
長壽路站嘅收費區喺站廳嘅中間偏東嘅位，而西邊係人行通道，四圍都俾商舖圍住嗮，收費區有好多部扶手電梯同樓梯往返月台都得，而專用𨋢喺車站嘅北邊免費區域入面，乘客若果有需要嘅話，可以向車站工作人員查咗車飛後嚟協助用。

### 月台
呢個站有1個島式月台，喺寶華路嘅地底。

### 商鋪同自助服務
而家嘅長壽路站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，長壽路站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

呢個站有5個出入口，分別係A、B、D1、D2、E。

## 車站歷史
### 規劃
喺1988年嘅地鐵路網規劃入面就出現咗西關地區嘅車站，嗰時嗌**多寶路站**，不過同而家嚟對比係偏西咗一大橛嘅位，去到逢源路同多寶路嘅交界。後嚟喺徵求咗市民意見之後就搞咗個「十字線網」規劃。而呢個規劃就係將嗰時嘅1號綫改咗向東邊啲行，去到而長壽路同寶華路嘅交界，重改名嗌**長壽路站**。

### 施工同開通
1994年8月，1號綫全路線段正式開始逳手，一直到1999年6月28號先至正式開放。嗰日重係1號綫全線通車添。

### 加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門。而呢個站嘅月台幕門方面，就喺2007年起好重開始用。

### 車站翻新（已經停咗）
喺2011年，廣州地鐵計劃將成條1號綫搞車站翻新，佢就係將原先有啲牆面瓷磚剷嗮佢，變成掛統一嘅灰石板嘅同時，重換埋假天花同埋部分燈飾上去。後嚟因為有位學生仔喺烈士陵園站嘅B1出入口附近舉咗牌，重話「車站色調『統一』會搞出識別難」嘅問題，希望啲人支持聯名反對「統一」化嘅翻新行動。後嚟呢單嘢俾媒體猛咁關注，有大多數市民都猛咁鬧呢個翻新係究竟有乜證據同理由。最後，翻新工程就噉停咗。凈係得呢個站同楊箕、體育西路同廣州東站因為已經逳咗手重剷嗮之前有啲牆面，佢凈係按返原計劃嚟掛返灰色花崗岩嚟搞掂個牆面翻新工程。

### 大笪地商業城搬走事件
喺地鐵站B出口附近嘅大笪地商業城地塊係地鐵公司嘅，以前係長壽路站嘅施工工地。喺地鐵開通咗之後，地鐵公司將地塊畀返大笪地商業城物業。但喺2014年3月6號，地鐵公司話喺2014年3月底收返大笪地地塊。由於呢個站冇話要起轉車車站嘅計劃，至於會繼續大笪地模式定係另外有新嘅商場出現，而家重係未知。不過到咗2014年4月22號，大笪地正式停業，而喺大笪地做緊嘢嘅嗰啲打工仔冚唪唥都搬嗮去龍津西路嘅富力廣場嗰邊。而家暫時做緊荔灣區中醫院嘅配套停車場。

## 利用狀況
呢個站喺廣州嘅老西關傳統地區，附近冇幾遠就係上下九步行街同泮塘嗰邊，喺呢個附近都有好多住宅、食肆、商場呢啲生活設施。除咗附近居民成日攞佢嚟坐車之外，如估其它地區啲市民同遊客去上下九嗰邊，都嚟坐1號線到呢個站落車。所以呢個站都幾多人下，一到咗節假日，重成日人山人海，逼到爆咁滯，所以地鐵方面都成日喺呢個站搞客流控制都有。但係喺2013年12月28號開咗6號線之後，有乘客改咗去文化公園站落車再行去上下九嗰邊喇。

## 附近嘅建築同景區
### 商場
*恒寶華庭
### 醫院
*荔灣區中醫醫院
*西關國醫館
*廣州醫科大學附屬第三醫院
### 旅遊景區
*上下九步行街
*廣東八和會館
*李小龍廣州祖居

## 攷

## 上一站·下一站
鐵礦

**鐵礦**係含鐵嘅礦物，可以用嚟煉生鐵同煉鋼。

## 類型
* 磁鐵礦：Fe3O4
* 赤鐵礦：Fe2O3
* 褐鐵礦：FeO(OH)
* 鈦鐵礦：FeTiO3
* 菱鐵礦：FeCO3
* 黃鐵礦：FeS2
去年煙花特別多

《**去年煙花特別多**》（）係香港導演陳果自編自導電影，用香港主權移交嘅華籍英兵做背景，1998年上畫。片名係指1997年特別多煙花放，一共有6次。

## 拎出去
* menggang.com-去年煙花特別多
*
*
*
*
*
芳村站

**芳村站**（；），規劃時期嗌過（），係廣州地鐵、同埋嘅轉車站，呢個站有兩個站廳同月台，開通時間都唔同，其中喺1997年6月28號開放；而就喺2024年12月28號開放；而就喺2025年12月29號開放。位置喺荔灣區芳村嘅芳村大道中同花地大道北嘅交界。

呢個站嘅區域曾經係亞洲最長嘅地下車站，全長689米。

## 結構
### 樓層
#### 打掂

#### 打橫

### 站廳
芳村站嘅收費區喺站廳嘅中間偏西嘅位，而東邊係人行通道。車站嘅商舖都喺嗮站廳嘅東西兩邊，而自助服務喺站廳嘅南北兩邊。而收費區有好多部扶手電梯同樓梯往返月台。而專用𨋢喺車站嘅北邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有個島式月台，喺花地大道北同芳村大道中嘅交界地底，芳村大道高架嘅東邊。

### 商鋪同自助服務
而家嘅芳村站入面有好多唔同類嘅鋪頭畀乘客買嘢同埋食嘢，好似有便利檔、麵包檔、書檔同洗衫舖等。

另外，芳村站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機等；重有充羊城通，交水電費同交通嘅罰錢、查地鐵路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品都得嘅自助服務。

### 出入口

呢個站有9個出入口。分別係A、B、C、D、E、F、G、H，其中A出入口有2個。喺車站南邊重有條通道去到萬象商業街，跟住去到花蕾路同花地大道北以南嘅地區。

## 頭尾班車信息同配線圖

## 車站歷史
###### 

#### 規劃
喺1987年，嗰時嘅廣州市人民政府準備引入德國資本嚟起地鐵，份方案出咗好多個版。嗰時嘅方案1出咗而家嘅樣。而西南邊嗰橛整咗個**芳村花地站**嘅車站，位置喺而家呢度。後嚟地鐵方考慮呢個站嘅所屬地區喺芳村入面，加上準備入場施工時考慮到附近啲巴士站都係嗌「芳村站」而改成**芳村站**嘅名。
#### 施工
到咗1994年8月份，全路線段正式開始逳手起，嗰時廣州係第一次起地鐵，要搞試驗段重確定將來嘅發展。而車站起到1997年初封咗頂。
#### 開通
1997年6月28號，首通段通車之後，呢個站嘅區域正式開放。
###### 

#### 規劃
1997年份《廣州市城市快速軌道交通線網規劃研究（最終報告）》嘅B方案出現咗嗌「5號綫」嘅環線，經芳村大道兼喺芳村站停，但嗰時屬1987年方案嘅2號綫一分為二之後嘅產物，後嚟由於向北移到經珠江大橋同環市路一帶之後而唔再經過呢個站。直到2008年，嗰時規劃嘅方案雖然維持拆走嗰時嘅2號綫南段（曉港⇄萬勝圍）揀咗大環方案時，亦經過呢個站，但因為喺琶洲地區要拆畀第啲路線又拗咗一餐，直到2010年份規劃方案話唔拆解。雖然車站位置冇變到，但規劃路線改成重將成條環整大咗。份規劃直到2015年7月先至最後決定搞成噉。
#### 施工
*2016年9月28號，11號綫正式動工時亦開始起呢個站。

## 利用狀況
呢個站主要畀去芳村附近地區（尤其係黃大仙附近）啲人上落。喺開通咗無耐，呢個站重冇乜人流，啲人唔係坐船就係坐巴士出芳村。客流直到1999年6月28號嘅成條開通嗮之後先至多咗起身，佢重解決咗點解芳村來回珠江河北地區成日凈係坐船或巴士呢啲嘢。而家人流都好多下。

喺農曆新年或黃大仙誕嗰陣，個站都幾逼下，由於呢個站冇幾遠就係黃大仙祠，所以有好多人成日嚟呢個站落車，跟住去黃大仙祠度上香。

## 高峰客流控制
呢個站嘅高峰客流控制時間係：星期一至星期五（工作日）8：00~8：45

## 附近嘅建築同景區

### 醫院
*荔灣區人民醫院芳村分院
*廣州市腦科醫院（廣州市精神病院）
*廣州女子醫院
### 學校
*康有為小學
*廣州市花地中學
### 特色街道
*廟前直街
*白鵝潭風情酒吧街
### 公園
*醉觀公園
### 道觀
*廣州黃大仙祠
### 碼頭
*芳村碼頭
### 商場
*金逸影城森多利店
*芳村萬象購物街
### 工廠
*芳村糧食加工廠
### 體育場
*花力會

## 攷

## 上一站·下一站
聖安當女書院

**聖安當女書院**（）係香港觀塘區油塘一間天主教女子中學，1972年由中華無原罪聖母女修會創校。

## 拎
*
2011年12月

**2011年12月**係2011年第12個月，一共有31日，頭一日係禮拜四，尾一日係禮拜六。
## 12月1號
* 緬甸總統吳登盛會見到訪美國國務卿希拉里。
2011年11月

**2011年11月**係2011年第11個月，一共有30日，頭一日係禮拜二，尾一日係禮拜三。

## 11月1號
* 中國神舟八號飛船響甘肅酒泉衛星發射中心由長征二號F運載火箭搭載升空。
2011年10月

**2011年10月**係2011年第10個月，一共有31日，頭一日係禮拜六，尾一日係禮拜一。
## 10月1號
* 颱風尼格響菲律賓呂宋島登陸。
2011年9月

**2011年9月**係2011年第9個月，一共有30日，頭一日係禮拜四，尾一日係禮拜五。
## 9月1號
* 俄羅斯承認利比亞過渡政權。
2011年8月

**2011年8月**係2011年第8個月，一共有31日，頭一日係禮拜一，尾一日係禮拜三。
## 8月1號
* 澳門巴士公司維澳蓮運投入服務。
2011年7月

**2011年7月**係2011年第7個月，一共有31日，頭一日係禮拜五，尾一日係禮拜日。
## 7月1號
* 歐洲聯盟同南韓簽嘅自由貿易協定正式生效。
盜墓者羅拉系列

**盜墓者羅拉系列**（英文：**Tomb Raider**）係款1996年開始發行嘅第三人稱動作冒險遊戲，主角係一位性感靚女走去搵古時嘅寶藏，之後重改編做電影(冒險片)。

## 電影
*盜墓者羅拉 (電影)
東山口站

**東山口站**（；）係廣州地鐵同嘅轉車車站，位置喺越秀區中山二路、中山一路、農林下路、署前路、東華北路嘅交界地底。不過兩個月台開放嘅時間都唔同，其中區域喺1999年6月28號開放，區域喺2013年12月28號開放。

## 結構
### 樓層
呢個站一共有4層樓嘅地下區域，其中地下1樓係同站廳，有票務設施，客務中心同商鋪；地下2樓係嘅月台同嘅設備區；地下3樓係嘅緩衝層；地下4樓係嘅月台。雖然車站冇休息室，但廁所整咗喺月台北邊嘅位。
#### 打掂

#### 打橫

### 站廳
東山口站有2個站廳，分別係：
*1號綫站廳
*6號綫站廳
*轉車通道

而車站嘅兩個收費區都係用咗轉車通道連埋一齊，而且免費區都喺嗮出面嘅過街隧道。成個車站都俾人行通道、車站商舖圍住嗮。而車站嘅商舖方面，都喺嗮1號綫嘅站廳嗰頭。而同站廳嘅收費區都有扶手電梯同樓梯去到月台都得；雖然話嗰邊有好多部𨋢可以去到月台，但係嗰邊就冇呢啲嘢玩。因為嘅專用𨋢喺車站嘅東邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

另外，區域從月台到站廳分開咗兩部𨋢，冇連埋一齊。

### 月台
呢個站嘅月台就喺中山一路嘅地底，而月台就響署前路嘅地底。

另外，呢個站嘅月台東邊有袋狀軌響度。如估東邊嗰橛出咗故障嘅話，去廣州東站嘅列車就喺呢個站返轉頭站。

### 商舖同自助服務
而家嘅東山口站入面有好多唔同類嘅鋪頭畀乘客買嘢同埋食嘢，好似有便利檔、糖果舖同洗衫舖等。

另外，東山口站入面重有好多自助服務設施畀乘客用，包括咗建設銀行嘅自動櫃員機、自動販賣機、羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係C、D、E，F。

## 頭尾班車信息同配線圖

|}

|}

## 車站歷史
### 規劃

呢個站最早喺1988年嘅地鐵路網規劃嘅初步方案入面話咗係嘅中途站，嗰時同而家嘅位差唔多。喺1997年嘅《廣州市城市快速軌道交通線網規劃研究（最終報告）》入面話咗，嗰時嘅東山口站係1號綫同3號綫嘅轉車車站。但由於嗰時車站都差唔多起好嗮，冇留低到任何轉車條件。就喺2003年嘅規劃入面，呢個站就改咗係同嘅轉車車站。
### 施工同開通
;
到咗1993年12月28號，正式開始郁手起。到咗1999年2月16號先至起好同埋開通嗮成條之後開始營運。
;
到咗2006年，正式開始逳手起。而車站為咗要起嘅轉車車站，所以之前嘅A出入口取消咗。而就喺2013年12月28號先至通車。

### 加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2007年起好重開始用。
### 出入口

呢個站嘅出入口方面，以前凈係得開通嗰陣凈係得2個出入口，後嚟到咗開通咗嗰陣（2013年6月28號），出入口數量就多到4個。
### 東山口人行隧道
喺1998年12月，東山口人行隧道開始郁手起，而呢條隧道會將嗰時東山口站嘅A出入口同C出入口連埋一齊，工程喺2000年1月就搞掂嗮，但由於消防方面唔過關而一直冇開，直到2001年12月先至開放。

喺2013年12月28號之後，由於東山口站嘅A出入口通道變咗係轉車通道，重加入埋車站嘅收費區，所以佢哋喺轉車通道嘅西邊起咗棟閘門，平時係唔開畀人隨便入去嘅（費事俾人坐霸王車），而呢棟嘢喺緊急疏散嗰陣先至開畀人用。而家連去A出入口嗰段人行隧道都變咗掘頭路。但係東山口站新開嘅F出入口同人行隧直接連埋一齊，重有喺原嚟通去A出入口嘅隧道前面又加咗個出入口去到6號綫嘅車站同人行隧道嗰度。

## 利用狀況
呢個站附近係一個商業網點比較集中嘅地區，又係居住人口密集嘅老城區，隔離唔係幾遠嘅東山無軌電車總站就係廣州其中一個最舊嘅電車總站。加上車站嘅北邊有好多嘅商業圈响度，所以呢個站嘅客流都幾多下。

## 轉車須知
東山口站嘅1號綫同6號綫呢兩條地鐵嘅轉車方面，由於1993年嗰陣起嘅1號線冇事先留低轉車條件，所以要喺站廳嘅轉車通道入面嚟搞轉地鐵先至得。而呢個站係6號線同埋其它線路之間嘅轉車入面，轉車速度係排倒數第二。而轉車方面係需要先坐扶手電梯上到平臺，之後行條通道轉個彎，到咗站廳之後落一層樓，再搭扶手電梯落去先至可以到。
## 高峰客流控制
呢個站嘅高峰客流控制時間係：

星期一到星期五（工作日期間）8:00——9:00、17:30——19:00
## 附近嘅建築同景區

### 寫字樓
*廣東電信廣場
### 商場
*廣州王府井百貨
*東山錦軒現代城
*東山百貨大樓
### 公共設施
*越秀區圖書館
### 博物館
*中共三大舊址
### 醫院
*中山大學附屬第一醫院

## 文化牆

一直以嚟，呢個站響1999年2月19號開通之後到2013年12月28號晏晝兩點為止，呢個站係重未整文化牆嘅。到咗2013年12月28號晏晝兩點嘅開通咗之後，出現咗柱面裝飾，呢個站係首期工程——9個文化站入面嘅一個站。喺站廳入面整咗主題係「印象東山 西韻情懷」嘅文化藝術牆，佢嘅主要内容係舊時東山區入面嘅洋樓。而柱面裝飾嘅嘢都係東山洋樓。

## 攷

## 上一站·下一站
2011年6月

**2011年6月**係2011年第6個月，一共有30日，頭一日係禮拜三，尾一日係禮拜四。
## 6月1號
* 美國奮進號穿梭機響佛羅里達州甘迺迪太空中心安全着陸。
2011年5月

**2011年5月**係2011年第5個月，一共有31日，頭一日係禮拜日，尾一日係禮拜二。
## 5月1號
* 教廷為已故教宗若望保祿二世舉行宣福禮。
2011年4月

**2011年4月**係2011年第4個月，一共有30日，頭一日係禮拜五，尾一日係禮拜六。
## 4月1號
* 也門出現全國大示威。
2011年3月

**2011年3月**係2011年第3個月，一共有31日，頭一日係禮拜二，尾一日係禮拜四。
## 3月2號
* 香港政府宣佈向所有成年永久居民派6000蚊。
2011年2月

**2011年2月**係2011年第2個月，一共有28日，頭一日係禮拜二，尾一日係禮拜一。
## 2月1號
* 埃及總統穆巴拉克宣佈總統任期完後唔再連任。
2011年1月

**2011年1月**係2011年第1個月，一共有31日，頭一日係禮拜六，尾一日係禮拜一。
## 1月1號
* 巴西新總統羅塞夫宣誓就職。
施君龍

**施君龍**（）係廣東海豐梅龍人，2000年入境事務大樓縱火案主犯，本來判謀殺罪成終身監禁，後尾改判誤殺罪成減到監禁8年，2005年提前獲釋遣返中國大陸，但2011年成功申請單程證返到香港定居。
韋拉

**韋拉**（法文：**Patrick Vieira**，）係法國前足球員，位置防守中場，而家係英格蘭球會水晶宮領隊。
未知數

**變數**（），某啲場景下亦叫**未知數**（），係一個用嚟表示數值嘅符號，代數運算時會用到。喺數學入面成日用x或y或z呢啲噉嘅符號嚟話未知數，跟住將佢哋用喺等式或不等式關係入面嚟解決問題。

## 表示方法
喺數學公式入面，任何字母都可以話係未知數，不過用得最多嘅係 x、y、z、a、b、c 呢啲，有時用希臘字母，譬如 \alpha、\beta、\gamma 等等。好似有呢啲噉嘅未知數嘅等式就係數學方程。而圖形重可以話係未知數。

## 數學含義

## 睇埋
*多項式
*方程
廣州起義烈士陵園

**廣州起義烈士陵園**（）係為咗紀念1927年12月11號中國共產黨領導嘅廣州起義犧牲嘅烈士而起嘅紀念性公園，喺中國廣東省廣州市越秀區中山三路92號，佔地26萬平方米。

地鐵一號線嘅烈士陵園站個名係源自呢度。

## 史
呢間公園喺1954年開始喐手，到咗1957年廣州起義30周年嗰陣起好。

佢喺1963年同埋1986年就以「紅陵旭日」畀人揀做新嘅羊城八景之一。

## 主要景點
*中朝人民血誼亭
*中蘇人民血誼亭
*血祭軒轅亭
*辛亥革命紅花崗四烈士墓
*葉劍英墓
*廣東革命歷史博物館（廣州近代史博物館）
三元里站

**三元里站**（；）係廣州地鐵嘅車站，2002年12月29號開始營運，位置喺白雲區三元里大道（附近冇幾遠就係三元里村）嘅地底。

從2002年12月29號開通咗2號綫首通段到2010年9月21號為止，係北邊總站。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 打掂

#### 打橫

### 站廳
三元里站嘅收費區喺站廳嘅中間偏西嘅位，而東邊係人行通道，四周圍俾車站嘅商舖圍實嗮（冚唪唥都喺免費區入面）。收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有個島式月台，喺三元里大道嘅地底。重有呢個站嘅北面有條存車線。之前喺2號線嘅北面總站時（2002年12月28號——2010年9月25號）就係用呢條存車線返轉頭。不過而家喺早高峰短綫嗰陣，就係用嚟負責畀北行嘅短綫車返轉頭。凈低啲時間都係用嚟放備用車喺晚高峰嗰陣，用嚟疏導客流。

### 商舖同自助服務
而家嘅三元里站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、衫褲檔、涼茶舖同書店等。

另外，三元里站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站而家有6個出入口，其中D出入口可以直接去到御龍服裝城入邊。

## 頭尾班車信息同配線圖

## 車站歷史
### 規劃時期（1988～1994）
喺1988年嘅地鐵路網規劃入面，話呢個站喺嗰陣時2號綫嘅中途站。後嚟就話嗰度係舊2號綫一期嘅北邊終點站嚟起。
### 工程時期（1999～2002）
喺1999年10月10號，2號綫嘅一期工程正式開始逳手。不過到咗2001年8月19號嗰陣，呢個站嘅3號通道施工嗰陣就出咗單大頭佛。而呢個工程就到咗2002年12月29號先至全部起好嗮，重通埋車添。喺嗰陣時，呢個站係2號綫北邊嘅終點站。
### 舊2號綫時期（2002～2010）

呢個站喺2002年12月29號通咗車之後就一直係2號綫嘅終點站。而北邊凈低嘅站點，喺嗰陣時要等到舊嘅白雲機場搬走咗之後，同埋白雲新城起好咗之後先至開始搞。喺嗰時，三元里站喺2002年12月29號至到2010年9月21號期間冇大改動，呢個站一直係舊2號綫嘅北邊終點站。

### 舊2號綫一分為二

由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，而且重將北邊嘅終點站去到而家嘅嘉禾望崗站嗰度，改變咗呢個站作為2號綫嘅北行總站嘅歷史。而工程去到2010年9月21號先至起好嗮。喺2010年9月22號—2010年9月24號，舊嘅2號綫停運咗之後，呢個站都閂埋門嚟搞路線一分為二。
### 新2號綫時期
喺2010年9月25號，2號綫重新開放之後，呢個站就重新投入營運。而家佢係地鐵2號綫嘅中途站。

### 出入口
車站開通初期凈得A、B、C1、C2四個出入口，後來又開埋D同A1出入口，而之前嘅A出入口變咗A2。另外，B出入口之前係單獨嘅出入口，但泰安廣場起緊嗰時封咗，直到重新開通時改成而家個樣。

## 利用狀況
呢個站附近冇幾遠就係三元里客運站、機場高速公路嘅南面終點、廣州環城高速公路嘅廣花站，重有好多個貨運站場都喺呢度附近，而且週邊都係啲廣州市區北邊嘅重要交通樞紐，加上附近中有好多城中村嘅各種居民住宅區響度，所以呢個站嘅人流都幾多下，甚至重出現人山人海嘅情況。

## 附近嘅交通
*機場高速公路嘅南面終點
*廣州環城高速公路嘅廣花站

## 附近嘅建築同景點

### 景點
*三元里平英團舊址
*三元里抗英紀念碑
### 商場
*易初蓮花
### 貨運場
*三元里運輸市場
### 醫院
*白雲區婦幼保健院
### 學校
*三元里中學
### 酒店
*中央酒店
*利華酒店

## 接駁交通
*日班車：
*:三元里站：
*::一般巴士：
*:::21、46、87、93、179、185、187、274、278、519、528、540、555、556、803、807、840
*::無軌電車：
*:::103、105、108、111、113

## 上一站·下一站
陳家祠站

**陳家祠站**（祠字讀「詞」，；）係廣州地鐵同嘅轉車站，喺荔灣區中山七路同康王北路、康王中路嘅十字路口之間偏西嘅地底。不過兩個站廳同月台嘅開放時間都唔同：其中喺1999年6月28號開放，而喺2020年11月26號開放。

呢個站東北邊冇幾遠有個地下商場，成日見到有好多遊客上落（因為附近有間陳家祠）。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台；地下3樓係嘅月台。雖然車站冇休息室，但係有廁所同母嬰室，兩個都喺站廳西邊嘅D、E出入口通道之間嘅位置。
#### 打掂

#### 打橫

### 站廳
陳家祠站嘅站廳收費區喺車站北邊，南邊係過街通道。收費區有好多部扶手電梯同樓梯往返月台。雖然喺站廳同月台範圍之間都有專用𨋢往返，但係站廳東邊嘅專用𨋢未劃入收費區，所以乘客有需要時可以嗌工作人員幫手用。

### 月台
呢個站有2個島式月台，其中喺中山七路嘅地底；而喺康王北路地底，前康王商業城廢棄咗嘅地下火車存車綫位置。

### 商鋪同自助服務
而家嘅陳家祠站入面有好多唔同類嘅鋪頭畀乘客買嘢同埋食嘢，好似有便利檔、麵包檔同涼茶舖、洗衫舖等。

另外，陳家祠站入面重有好多自助服務設施畀乘客用，包括咗羊城通充值機、自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有7個出入口，分別係A、B、C、D、E、F，G。不過D同E兩個出入口嘅位置非常之近，淨得50m到。而C、G兩個出入口分別喺康王商業城1號同3號出入口隔籬。安檢方面，除咗往返A、D之間，及B、C之間啲出入口係唔使入站安檢之外，其它嗰拃出入口單純當過街通過嘅話，都必須要入站安檢（即使係入站到免費區範圍內搵廁所都要噉做）。

## 頭尾班車信息同配線圖

## 高峰客流控制
呢個站嘅高峰客流控制時間係：星期一至星期五（工作日）8:00~8:45

## 車站歷史
### 規劃
========
其實呢個站喺1988年嘅地下鐵道路網規劃嘅初步方案入面就冇呢個站嘅。嗰時凈係得個嗌「中山八路站」嘅站，就喺中山八路嘅荔灣路口西邊。不過後嚟徵求咗市民意見之後就搞咗個「十字線網」規劃，而嗰時嘅黃沙以北到中山路以南嘅路線向東移咗過去而家呢度，重改咗名嗌「中山七路站」，不過最後因為附近有間陳家祠響度而改咗名嗌「陳家祠站」。
========
喺1997年嗰份《廣州市城市快速軌道交通線網規劃研究（最終報告）》話佢係同嗰時嘅4號綫嘅轉車車站，但無耐取消咗。2009年份規劃改成北延段嘅車站，但嗰時最北邊總站去到而家嘅文化公園站。2011年底改咗規劃向北延長到白雲區石井北邊嘅白雲湖，途中經過呢個站，重喺2012年俾國家發改委通過咗。

### 施工
========
1993年12月28號，全路線段開始逳手起。期間重試過拆咗附近一大堆建築同民宅，將居民安置到同德圍或棠溪一帶居住，連電車同巴士改道到東風路一帶行，期間重造成主幹道大塞車而引起一系列社會問題。工程直到1999年春起好嗮。
========

原先呢個站設計喺南邊嘅廣州捲煙二廠嚿地皮入面。但由於廣州市規劃局同卷煙二廠溝通過之後，重係冇共識，令車站向北搬到陳家祠東廣場近康王商業城3號出入口附近，原先計劃喺東廣場入面搞鋪軌基地又話唔起得。

2014年10月15號，廣州地鐵公司話起北延段車站而將2009年起好咗無耐嘅陳家祠廣場拆咗一半，俾好多街坊猛咁鬧。嗰時嘅北延段凈係去到而家嘅文化公園站而未向北繼續延長落去。而所謂嘅北延段嘅工程喺2012年嗰陣先至俾國家發改委話通過咗，而荔灣區政府因為冇考慮到呢方面而拆呢個廣場，隨後喺2014年11月14號正式開始施工，工程直到2018年6月底先至搞掂主體部份。從2019年1月15號開始，站廳北邊部份牆面開始搞圍蔽而搞接入轉車大廳的施工直到2020年11月19號先至解除圍蔽。而範圍嘅三權直到2020年9月30號先至轉手畀地鐵。

### 開通

1999年6月28號隨住全線通車而正式開放。期間一直係嘅中途站，而喺2020年11月26號開通之後先至變成轉車站。

### 加裝月台幕門
地鐵公司為咗慳能源同防止乘客墮軌，由2005年開始喺行緊嘅成條1號綫入面加裝月台幕門、半高式安全門。月台幕門喺2007年啟用。

### 出入口

呢個站由開通到2020年11月26號中午為止，淨係開咗A、C、D呢3個出入口，而附近嘅康王商業城都係喺地鐵站開通咗無耐之後先開埋，自從2020年11月26號開通北延段後，呢個站又多咗E、F、G三個出入口。而東南邊嘅B出入口從地鐵開通爲止，因地鐵總公司同埋廣州市規劃局未同廣州捲煙二廠傾掂條數而冇搞到。直到2020年3月27號，荔灣區人民政府同捲煙二廠所屬嘅廣東中煙工業簽約搞合作公司嚟激活捲煙二廠地皮搞產業園，而B出入口會以地皮開發嘅形式重新用返。

2021年1月16號，原先喺捲煙二廠東北角嘅涼亭附近棟牆亦正式開始拆走。施工隊喺2021年放完農曆新年假期後正式開搞B出入口，同年4月16號揭蓋；扶梯喺同年5月14號起好，而出面嘅地面地磚裝飾同埋條柱桿標識分別喺同年6月12號、7月11號搞出。原先地底嘅出入口標識喺同年7月27號搞出。不過裝飾方面重係繼續用返1999年嘅馬賽克拼貼裝飾，而出面嘅地面出入口裝飾用咗嘅風格。直到2021年9月18號，街坊等到頸都長埋嘅B出入口終於都開通。

### 𨋢

#### 站內
呢個站開通之後一直到2017年10月8號晚黑收車為止，由於專用𨋢喺免費區入面，啲傷殘人士好多時要將車飛畀黃衫黑褲啲工作人員睇先至畀用。不過喺2017年10月9號嗰日，地鐵方開始圍蔽咗唯一嘅專用𨋢位，令傷殘人士用專用𨋢出入站好唔方便。後嚟經地鐵方得知，原嚟呢個站嘅專用𨋢已經用咗超過廿年，部份元件出現損壞情況，要圍蔽施工2個月嚟換𨋢先至得，工程直到同年12月8號先至搞掂。
#### 站外
呢個站從1999年6月28號開通之後一直都冇專用𨋢，本嚟地鐵方諗住喺A出入口搞𨋢方便畀乘客出入，但因地鐵總公司同埋廣州市規劃局未同廣州捲煙二廠傾掂條數而冇搞到。結果呢個站一直冇站外嘅𨋢，直到2020年11月26號中午，因北延段開通，呢個站終於出現專用𨋢，喺F出入口附近。而A出入口嘅𨋢一直到而家都重未開。

## 利用狀況
呢個站每次喺旅遊旺季嗰陣，都幾繁忙下。因為附近有間陳家祠嘅建築響度。重有喺呢個站冇幾遠就有廣州市第四中學同埋廣州市達德綜合高級中學響度，喺呢兩間學校讀書嘅學生仔成日嚟呢個站坐車嘅。附近重有間康王商業城同埋家樂福康王店呢兩間嘢就喺車站嘅附近。所以人流都幾多下。

## 附近嘅建築同景區

### 博物館
*陳氏書院
### 廣場同商場
*陳家祠廣場
*新光城市廣場
*家樂福康王店
*康王商業城
*和業廣場

### 學校
*廣州市第四中學
### 醫院
*廣州醫學院荔灣醫院
*荔灣區口腔醫院
### 政府部門
*荔灣區人民政府
*廣東省林業服務中心
### 工廠
*廣州捲煙二廠
### 體育館
*荔灣體育場
*荔灣區青少年業餘體校游泳館

## 文化裝飾

## 攷

## 上一站·下一站
富國島

**富國島**（；）係越南最大島，有585平方公里咁大，喺暹羅灣東南岸、中南半島西南，歸堅江管，同柬埔寨有主權爭議。

## 氣候
富國島屬於副赤道季風氣候。每年只有2個季節，分別係雨季同旱季。全年平均降雨量為2,879毫米，年平均氣溫為27攝氏度。全年適合旅遊，但係最好季節係旱季，因為少雨。

類:越南地理
類:亞洲島
土珠島

**土珠島**（，吐珠／土珠／土硃）係越南土珠群島最大島，有13.95平方公里咁大，最高點167米。

## 參考

類:亞洲島
土珠群島

**土珠群島**（，群島吐珠／土珠／土硃）係越南一組群島，由8個島組成，最大島叫土珠島，喺暹羅灣東南岸、中南半島西南，歸堅江管，同柬埔寨有主權爭議。

## 參考

類:群島
鄂

**鄂**（）可以係：
*湖北嘅簡稱。
**武昌
**鄂州
*鄂氏，唐人嘅姓。
*鄂國，先秦諸侯，商代時西伯、九侯、鄂侯並列爲朝中三公。
*通假，通「諤」「愕」「噩」「萼」。
## 攷

*康熙字典-鄂
中國國際航空129號班機失事

**中國國際航空129號班機失事**（**CA129/CCA129**）發生喺2002年4月15號，呢班機喺朝早八點卅七分響北京首都國際機場起飛，飛去韓國釜山金海國際機場，但係飛機喺釜山機場降落失敗，造成128人死。

## 經過
呢班機喺4月15號朝早8點37分由北京飛去釜山，飛咗兩個鐘之後入咗釜山，嗰陣釜山嘅霧好大，機師睇唔清跑道，飛機喺復飛嗰陣飛出保護空域，撞上釜山機場附近嘅山，令到機上一百廿八人死，三十八人受傷。

## 乘客機組人員國籍分佈

## 參考

## 出面網頁

* 航空事故調查委員會（항공사고조사위원회; Korea Aviation Accident Investigation Board）
**  CA129 Final Report - Original version
**  CA129 Final Report  (Archive) - Translation
烈士陵園站 (廣州)

**烈士陵園站**（；）係廣州地鐵嘅車站，喺越秀區中山三路同埋較場東路嘅地底。1999年2月19號開放。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，雖然冇休息室同母嬰室響度，但有廁所，喺A出入口挨住流行前線嘅門口邊。
#### 打掂

#### 打橫

### 站廳

烈士陵園站嘅收費區喺站廳嘅中間偏南嘅位，而北邊係人行通道，而車站嘅商舖方面，都喺嗮車站嘅周圍，而自助服務喺嗮車站嘅東西兩邊。而收費區有扶手電梯同樓梯往返月台都得。而專用𨋢喺車站嘅東邊免費區域入面，乘客若果有需要嘅話，可以向車站嘅工作人員查咗車飛之後嚟協助用。

### 月台
呢個站有1個島式月台，喺中山三路嘅地底。

### 商舖同自助服務
而家嘅烈士陵園站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。

另外，烈士陵園站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有6個出入口，分別係A、B1、B2同B3、C，D。

## 頭尾班車信息同配線圖

## 車站歷史
###### 
呢個站最早出喺1988年嘅地下鐵道路網規劃嘅初步方案入面。到咗1993年12月28號先至正式開始逳手起呢個站。1999年2月19號，全線通車之後先至開放，直到同年6月28號全綫通車時先至商業化營運。
###### 
### 加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而月台幕門喺2007年起好咗。
### 出入口

呢個站喺開通初期有A、B1、B2、B3、C、D呢6個出入口，不過B3出入口因配合工程而喺2021年5月1號開始封閉兼改到B1出入口棟小區後邊。

## 利用狀況
呢個站嘅客流量都幾大下，因為附近冇幾遠就係啲大型嘅商場（例如中華廣場、流行前線），喺呢個站嘅北邊有間烈士陵園響度，嚟廣州度旅遊嘅乘客都成日嚟呢個站嘅。喺車站嘅B3出入口附近冇幾遠就有間廣東省人民醫院喺度。重有嘅係，有好多後生仔女行商場都成日嚟呢個站落車嘅。尤其係返學同放學時分，有好多人嚟呢個站上落車。

## 附近嘅建築同景區
### 公園
* 廣州起義烈士陵園
* 廣州英雄廣場
### 商場
* 中華廣場
* 流行前線
* 廣州地王廣場
### 醫院
* 廣東省人民醫院
* 中山大學附屬第一醫院
### 體育場
* 廣東省人民體育場

## 上一站·下一站
華南植物園

，全名叫，係中國廣東省廣州市一間公園，喺天河區龍洞街道嘅天源路1190號。呢間公園喺1956年起嘅，係一間有科研、觀賞同埋教育喺埋一齊嘅植物園。

## 介紹
呢間公園嘅面積5000畝，保存有熱帶亞熱帶植物8000幾種，佢有世界一流嘅木蘭、薑科植物同埋棕櫚、蘭園、陰生植物等專類嘅植物園30幾個，公園入面重有唔少嘅珍稀瀕危植物。呢間公園係全國、省、市科普教育基地同埋廣州市「十佳旅遊景點」，其中**龍洞琪林**喺1986年入選咗羊城八景。

## 歷史
* 1929年：陳煥鏞成立咗國立中山大學農林植物研究所。
* 1954年：公園改名叫**中國科學院華南植物研究所**。
* 1956年：由陳煥鏞、何春年研究員等人成立咗華南植物園，呢年入面仲起埋鼎湖山樹木園（鼎湖山國家級自然保護區），呢兩間樹木園都係屬於中國科學院華南植物研究所。
* 2002年12月：因為「兩所三園」戰略調整，撤銷華南植物研究所，改咗係華南植物園。
* 2003年9月11號：經過中編辦批復，中國科學院華南植物研究所改咗名叫**中國科學院華南植物園**。

## 地鐵6號線二期工程車站

喺2015年或者係2016年，地鐵6號線將會經過，重會喺呢間植物園附近有站停。

類:廣州旅遊景點
廣州塔

**廣州塔**（；），又可以嗌**廣州新電視塔**，俗稱叫**小蠻腰**、**扭紋柴**，喺中國廣東省廣州市海珠區（藝洲島）嘅赤崗塔附近。呢座塔喺2009年9月25號到2012年3月1號呢段時間入面，係世界第一高塔嚟嘅，但依家就係世界第5高塔。

喺2011年評選嘅新羊城八景入面，佢攞咗「**塔耀新城**」嘅名。

## 介紹
呢座塔係由上海建工集團負責施工，2005年11月25號開工，到咗2009年9月收工，喺2010年10月1號開始正式開放畀人入去。

成座塔嘅高度有610米（其中塔身主體454米，天線桅杆156米），佢係廣州嘅新地標。呢座塔距離珠江南邊有125米，附近嘅河流對面就係海心沙島同埋珠江新城。係一棟類似神戶港塔造型以觀光旅遊為主，佢具有廣播電視發射、文化娛樂同埋城市視窗功能嘅電波塔。

## 改名嘅過程
廣州塔喺完工之前，官方嗌呢座塔嘅名係**廣州電視觀光塔**（***'）。

===中文名===

喺2009年，呢座塔向過網上公開徵集過新名。不過嗰陣時「'''海心塔'''」呢個名係攞低咗呢座塔嘅，因為呢棟建築啱好對著[[海心沙]]，不過呢個就搞到好多人話反對（因為呢座塔唔係喺海心沙島，而係喺海珠區藝洲島）。因為改咗「海心塔」呢個名之後被人哋話得反對太多，結果就唔嗌「海心塔」喇，要重新改過隻名。唔少市民就鍾意嗌呢座塔係「'''小蠻腰'''」或者係「'''扭紋柴'''」。結果到咗2010年9月28號嘅新聞發佈會入面，呢座塔被建設商改咗名叫「'''廣州塔'''」。廣州塔被人整蠱嗌咗「'''羊巔峯'''」。

===英文名===
喺英文改名入面，社會一般成日話係用「」定係用「」呢個。喺廣州塔完工之前，佢嘅英文名暫時用咗中文名「廣州電視觀光塔」嘅英文翻譯——「」。到咗2009年，有政協委員建議將廣州塔嘅英文名改咗叫「」，以充分利用「[[Canton]]」呢個國際出名品牌，統一城市標識。最後，廣州塔嘅正式英文名係用咗廣州嘅傳統名——「***'」。

## 逳手到落成嘅過程

File:GZTVtower2.jpg|2007年4月
File:Guangzhou Tower2007.jpg|2007年6月
File:Hyperboloid Shuckhov Tower in Guangzhou during construction.jpg|2007年11月
File:Guangzhou Tower2008.jpg|2008年
File:Guangzhou Tower2009.jpg|2009年
File:Canton Tower Metro Exit.JPG|2010年（已經完工）
File:Canton Tower.JPG|2011年（已經完工）


## 辦過嘅活動
*2010年11月12號——2010年11月27號：第十六屆亞洲運動會提供轉播服務。
*2010年11月28號零時正：廣州電視臺開播直播廣州節目儀式
*2011、2012、2013年新年倒數
*2013年11月9號：廣州恆大2013年亞冠決賽轉播。

## 附近嘅交通
*地鐵
*:：廣州塔站
*:：廣州塔站
*有軌電車：
*:：廣州塔站、廣州塔東站
*廣州水上巴士：
*:廣州塔碼頭
*巴士：
*:廣州塔東站、赤崗塔北站、新鴻花園站

## 睇埋

* 廣州國際金融中心
* 廣州周大福金融中心

## 註

類:廣州旅遊景點
廣州塔站 (地鐵)

**廣州塔站**（；），之前嗌過**赤崗塔站**（；），係同埋嘅轉車站，位置喺海珠區濱江東路同埋閱江西路南邊嘅地底，因附近有廣州塔而改成噉嘅名。但兩邊嘅月台開放時間都唔一樣，其中喺2005年12月26號開放，而喺2010年11月8號開放。

佢係廣州地鐵第一個為咗觀光而需要起嘅地鐵站，重可以通到去廣州塔嘅觀光隧道出入口。喺2010年11月12～27號間，由於廣州辦亞運會，期間列車唔停呢個站。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台同嘅站廳收費區；地下3樓係嘅月台。同大多數嘅同車站一樣，冇休息室同廁所響度。
#### 打掂

#### 打橫

File:Concourse Line 3, Canton Tower Station, Guangzhou Metro 20240419.jpg|3號綫站廳
File:Canton Tower Station Line3 Platform.jpg|3號綫站台
File:Concourse APM, Canton Tower Station, Guangzhou Metro 20240419.jpg|APM綫站廳
File:Platforms of APM Line, Canton Tower Station, Guangzhou Metro 20251215.jpg|APM綫站台


### 站廳
呢個站有2個站廳，其中APM綫喺地下一樓、3號綫喺地下二樓。同動物園站一樣，3號綫嘅地下一樓係出入口去到站廳嘅緩衝層。其中緩衝層係俾個站廳嘅中庭隔開咗。而地下一樓嘅緩衝層同APM綫站廳嘅聯絡通道就喺車站嘅南北兩邊。而站廳入面啲柱方面，其中3號綫係圓角四棱柱；APM綫係圓柱。

呢個站有好多部專用𨋢、扶手電梯同埋樓梯去到每個站廳同月台之間，雖然話3號綫嘅專用𨋢可以喺月臺度直接去到緩衝層，但係緩衝層係唔收錢嘅，如估乘客要用專用𨋢，一定要向工作人員講清楚先至可以用。

### 月台
呢個站嘅3號綫同APM綫都係島式月台，喺藝苑路同閱江西路嘅交界東南邊（廣州塔嘅地面廣場西邊）嘅地底。其中APM綫喺地下二樓，3號綫喺地下三樓。

### 商鋪同自助服務

### 出入口

呢個站一共有4個出入口，分別係A同B，廣州塔一組。其中廣州塔嗰組有兩個，而且同地鐵站互通。

## 車站歷史

呢個站嘅3號綫喺2005年12月26號開通，而APM綫喺2010年嘅廣州亞運會期間唔停呢個站，一直到2010年11月28號嘅亞運閉咗幕之後嘅第二日先至開通。

### 改名
爾個站2005年12號26號開通嗰陣，離個站比較遠嘅地方有地標性建築明代古塔——赤崗塔，所以叫「赤崗塔站」。後來廣州塔起好變成附近新地標。2013年12月28號個站改名做而今嘅「廣州塔站」。

### 報站語言
呢個站喺舊時嗌「赤崗塔站」嗰陣，月台廣播試過長時間凈係得普通話同英文就冇粵語廣播，直到2013年12月28號個站改咗名嗌「廣州塔站」嗰陣先至加咗粵語廣播上去。

## 利用狀況
廣州塔站係廣州地鐵入面嘅其中一個比較出名嘅車站。呢個站附近冇幾遠就係啲住宅區，重有喺濱江東或赤崗嗰帶住嘅居民都會兜過客村站嘅理由，坐巴士嚟呢個站度坐車。廣州塔嘅地標性建築就喺呢個站附近，所以呢個站嘅人流都係轉車啲人同住喺呢度嘅居民、遊客。喺上落班高峰期，重有好多3號綫嘅南邊路綫嘅乘客喺呢個站轉APM綫去珠江新城嗰頭。平時啲客流都一般下；但一到咗節假日，好多遊客喺呢個站落車跟住去廣州塔或轉呢兩條綫，所以客流量都好多下。尤其係附近有大型活動嗰陣（例如大除夕嘅倒數儀式），客流重多個天河區入面嘅地鐵站成幾倍都有。講得巴閉啲，甚至搞客流控制都有。

## 轉車須知
呢個站嘅轉車方面，APM同地鐵3號綫之間係唔可以直接行站廳入面嘅樓層或坐䢂嚟轉車。而係必須要喺呢個站出咗站之後，行過去夾層嗰邊再重新畀錢入去先至得。

## 附近嘅建築同景區

### 旅遊景區
* 廣州塔
* 赤崗塔
* 廣州國際媒體港
### 電視台
* 廣州廣播電視台
### 住宅
* 珠江帝景苑
* 新鴻花園
### 領事館
* 韓國駐廣州總領事館

## 上一站·下一站
孫政才

**孫政才**（，），山東威海榮成人，1988年7月加入中國共產黨，係中國農業大學農學博士、研究員。曾任農業部部長、中共吉林省委書記、省人大常委會主任、中共重慶市委書記等職。佢係中共第十七屆、十八屆中央委員，第十八屆中央政治局委員。

2017年7月24號，新華社發布消息，講孫政才涉嫌嚴重違紀被立案審查。9月29號，中共中央政治局會議決定開除佢黨籍，對佢涉嫌犯罪問題同線索移送司法機關處理。2018年5月8號，佢被判處終身監禁。

孫政才落台之前，曾經同佢同年嘅胡春華一齊被視為中共第六代接班人。

## 人物事件
有網民曾經喺網絡搜尋過孫政才唔同時期嘅圖像，認為孫政才戴過好多名牌手錶，所以有人叫佢「大錶叔」。不過，呢啲圖像喺中國網站全部被鏟走，新浪微博重將「孫政才 表叔」等列為敏感詞。

## 攷
越秀公園站

**越秀公園站**（；）係廣州地鐵嘅車站，2002年12月29號開放，位置喺越秀區解放北路同埋流花路嘅交界附近。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係設備區；地下3樓係嘅月台。同大多數嘅車站一樣，冇休息室同廁所響度。
#### 打掂

#### 打橫

### 站廳
呢個站係分開咗南北兩個站廳，而且兩個站廳嘅免費區係冇連埋一齊嘅。而車站嘅商舖方面，都喺嗮車站嘅免費區入面。兩個站廳嘅收費區都有扶手電梯同樓梯同專用𨋢往返月台嗰邊，但由於專用𨋢喺月台幕門出面嘅區域，乘客如估有需要嘅話，可以向車站嘅工作人員查咗車飛之後嚟協助用。

### 月台

呢個站有1個分離島式月台，喺解放北路流花路口嘅地底。月台中間重有條暗挖嘅人行隧道響度，嚟方便啲乘客去邊個站廳都得。

### 商鋪同自助服務
而家嘅越秀公園站提供咗唔同類嘅商鋪嚟畀乘客入去買嘢同食嘢，好似有便利鋪、麵包鋪、糕餅鋪、書檔同埋洗衫檔呢啲。大部分嘅商鋪都喺嗮北站廳嘅非收費區入面。

重有，越秀公園站入面重有好多自助服務設施畀乘客用，包括咗自動販賣機、自動影相機、中國建設銀行自動櫃員機等，車站入面重有好易機嚟充羊城通，交水電費同交通罰錢呢啲服務、而M-Touch機重可以查到地鐵路線、頭尾班車同埋地鐵安全指引，重方便畀啲乘客登入去廣州地鐵薈會員嚟查獎分同換獎品。

### 出入口

呢個站有7個出入口，分別係A、B1、B2、C、D1、D2、E、F，但係A、E兩個出入口同埋B、C、D、F四個出入口之間嘅站廳都唔相連。

## 頭尾班車信息同配線圖

## 車站歷史
### 規劃
喺1988年嘅「十字綫網」規劃入面就出咗而家嗌「越秀公園」嘅車站。嗰時係2號綫嘅一棟車站，就喺差唔多而家嘅越秀公園站嗰度。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係2號綫嘅車站，重加入咗2號綫首通段嘅工程入面。而2號綫嘅一期工程喺1999年10月10號開始逳手。
### 施工

喺起緊嗰陣，由於佢北邊嘅越秀公園站附近所經過嘅地方都係啲溶洞同人工湖嘅地區，重有附近嘅中國大酒店都係嗰時嘅交易會地區（交易會喺2004年搬咗去琶洲）而影響咗起成個站廳同埋解放北路大塞車嘅問題，結果改咗幾次設計，最後決定起兩個站廳。重有嘅係2號綫要行過越秀公園到廣州火車站之間嘅舊廣州體育館（唔係而家嘅廣州體育館）地底。如估拆咗舊嘅體育館就可以喺呢度搞明挖法施工，重好大噉降低咗施工嘅風險性。最後，舊嘅廣州體育館喺2001年5月18號已經拆咗，而家呢度係塊空地。
### 開通
2002年12月29號，首通段開通咗之後，呢個站就開咗。
### 出入口
呢個站而家有7個出入口，之前重整咗條通道去原來嘅流花廣交會展館，不過隨著流花廣交會展館拆除，呢條通道而家已經冇再開。

## 利用狀況
呢個站同海珠廣場站差唔多，由於附近有好多大嘅賓館，同埋越秀公園、流花湖公園、西漢南越王博物館呢啲景點響度，而且重有桂花崗、廣園新村、雲苑新村一帶啲居民都喺呢個站轉巴士入去；所以呢個站嘅客流都好多下。

喺呢個站開通冇幾耐，附近重有中國出口商品交易會嘅流花展館同埋錦漢展覽中心響度，而呢啲展館都係用嚟辦每年兩屆嘅廣交會同埋重大展覽，喺嗰時有好多客流同埋商人、參觀遊客都喺呢個站落車。不過到咗2008年，由於流花展館話唔辦展覽喇，而且錦漢展覽中心都拆埋，而家展覽會都搬嗮去琶洲度辦喇。

## 附近嘅建築同景區

### 公園
*越秀公園
*草暖公園
*廣州蘭圃
### 酒店
*中國大酒店
*東方賓館
### 廣場
*以太廣場
### 博物館
*西漢南越王博物館
### 住宅小區
*象崗
### 拜祭地區
*先賢清真寺

## 上一站·下一站
吉隆坡國際機場

{
  "type": "ExternalData",
  "service": "geoshape",
  "ids": "Q500253",
  "properties": {
    "title": "吉隆坡國際機場",
    "description": "none",
  }
}
**吉隆坡國際機場**（，，**KUL**）係馬來西亞主要國際機場同規模最大嘅機場，曾經榮獲Skytrax評價全球僅30間四星級機場之一嘅榮譽。

機場喺吉隆坡50公里以外嘅雪邦，由馬來西亞政府所持有嘅國庫控股公司控股60%嘅馬來西亞機場控股集團經營。機場喺1998年6月27號正式啟用，取代梳邦國際機場。吉隆坡國際機場標語係「一個新的方式走向世界」（The New Way To The World）。

## 歷史
1990年，由於梳邦機場已經無法容納將來人數上升嘅情況，所以馬來西亞首相馬哈迪就決定起一個新飛機場以取代梳邦機場。

## 主要設施
機場内部指示牌以英文、馬來文、中文、日文同阿拉伯文書寫。另外，機場亦使用英語、馬來語、華語同日語做機場資訊同通知嘅廣播語言。

### 航空交通指揮塔台
吉隆坡國際機有兩座塔台：

吉隆坡國際機場喺吉隆坡飛行情報區入面，以下係ATC無綫頻道：
*Lumpur Clearance Delivery - 126.00&nbsp;MHz
*Lumpur Ground - 121.65&nbsp;MHz, 121.80&nbsp;MHz, 229&nbsp;MHz
*Lumpur Tower - 118.50&nbsp;MHz, 118.80&nbsp;MHz, 229&nbsp;MHz
*Lumpur Director - 124.20&nbsp;MHz, 125.10&nbsp;MHz
*Lumpur Approach - 119.45&nbsp;MHz, 132.60&nbsp;MHz, 133.40&nbsp;MHz
*Lumpur Control/Radar (North) - 132.80&nbsp;MHz 
*Lumpur Control/Radar (South) - 123.75&nbsp;MHz
*Lumpur Control/Radar (East) - 134.25&nbsp;MHz
*ATIS - 126.45&nbsp;MHz

### 跑道
吉隆坡國際機場有三條平行跑道，其中14L-32R主要供應第一國際機場航班，15/33盡量供應第二國際機場航班專用，而14R/32L係第一國際機場同第二國際機場航班共有嘅跑道。

2006年，機場管理機構開始加寬跑道，方便馬來西亞航空同其他航空公司嘅空中巴士A380降落。

### 行李處理系統（BHS）
吉隆坡國際機場行李處理系統24小時運作，以條形碼嚟辨別同分配行李。呢個系統用嚟處理入境、出境同轉機乘客行李、利用全長3300米世界最快嘅行李輸送帶。條形碼掃描器負責閱讀國際航空運輸協會嘅行李條碼，運送佢哋去目的地。

另外，管理機場亦開始使用RFID行李分配系統，成為世界第2個機場用RFID。

### 機場消防
吉隆坡國際機場滅火同拯救工作由馬來西亞消防處–機場消防隊（AFRS）負責。吉隆坡國際機場一共有兩個消防局。

## 航空公司同目的地
### 客運

### 貨運

## 統計數據

## 交通配套

### 機場鐵路
*設有吉隆坡機場電車（Aerotrain，旅客捷運系统）連接主航站樓同衞星航站樓A。

*吉隆坡機場快線
由機場到吉隆坡中央車站大約28分鐘。
*吉隆坡機場支線
由機場到吉隆坡中央車站大約35分鐘，中途停5個站。

### 巴士
*由第一國際機場（KLIA）乘搭：
#機場巴士
#*直透巴士將由Hentian Duta出發
#*直透巴士將由大城堡站出發
#*半直透巴士將由汝來站出發
#Trition Bus
#KR Travel and Tours

*由第二國際機場（Klia2）乘搭
#SkyBus來往吉隆坡中央車站
#AeroBus來往吉隆坡中央車站
#NadiKLIA
#StarShuttle

＊由第一國際機場（KLIA）/ 第二國際機場（KLIA 2）乘搭
#吉隆坡快捷通機場接駁巴士
#*直透巴士將由  布特拉高原站出發

### 其他
*的士
*Grab

## 航站樓

### KLIA

一號航站樓由日本出名建築師黑川紀章設計，採用嘅概念係「森林中的機場，機場中的森林」，主航站樓四周畀綠蔭環繞，A衛星航站樓中央設有露天室，外面有熱帶雨林風景。

*主航站樓（Main Terminal）：主要用嚟做候機大廳，同時又係終端航站樓同衛星航站樓航班值機櫃檯所在地。

*終端航站樓（Contact Pier Terminal）：連接主航站樓，左右兩邊A區同B區各有11個登機口，服務馬來西亞國內航班、東南亞航班以同使用窄體飛機執飛嘅航班。

*A衛星航站樓（Satellite Terminal A）：十字形獨立建築，通過接駁快軌同終端航站樓連接， 設置為C區，一共有27個登機口，服務國際航班同使用寬體飛機執飛嘅航班。

### KLIA2

低成本航站樓迅速達到容量極限，2014年5月9號低成本航站樓（LCCT）正式關閉，所有喺低成本航站樓運營嘅航空公司將航班轉移到2號航站樓（KLIA2），KLIA2喺2014年5月2號正式投入使用。

二號航站樓由馬來西亞HL建築設計集團有限公司同AAP建築團隊設計，採用嘅概念係以一系列簡單摺疊飛機環繞成座建築。二號航站樓雖然係廉價航空航站樓，但亦設有登機橋、貴賓候機室同好多唔同種類商店。主要服務亞洲航空同其他廉價航空。

### 低成本航站樓 LCCT
低成本航站樓（Low Cost Carrier Terminal）喺2006年正式開放，曾經專服務亞洲航空同全亞洲航空航班，2014年5月9號開始畀KLIA2取代並關閉。

### 吉隆坡城市航站樓
吉隆坡城市航站樓（KL City Air Terminal）：喺吉隆坡中央車站。乘搭馬來西亞航空、汶萊皇家航空、國泰航空、阿聯酋航空同阿提哈德航空班機乘客可以喺吉隆坡中央車站辦理登機手續以及行李託運並領取機票，之後乘搭吉隆坡機場快線或者吉隆坡機場支線。乘客無需再次喺吉隆坡國際機場航空公司櫃檯再排隊辦理登機或行李託運手續。

## 大件事
 
2017年2月13號，北韓領導人金正恩嘅同父異母阿哥金正男喺KLIA2準備登機前往澳門時畀兩名女子以VX神經毒劑暗殺，喺送院途中死亡，兩名女子期後畀馬來西亞檢方以謀殺罪起訴。2019年3月11號，因控方撤回控狀，莎阿南高庭宣佈釋放印尼籍被告西蒂·艾莎。2019年4月1號，原本以謀殺罪被起訴嘅段氏香，被檢方改以「以危險武器致他人受傷」罪名起訴。段氏香當庭表庭認罪，法院判處段氏香三年四個月監禁。

## 註

## 參考

## 出面網頁

* 
* klia2 官方網站
* Gateway@klia2 網站
* KLIA同KLIA2航班資訊
雷達

**雷達**（英文：**radar**，全名**ra**dio **d**etection **a**nd **r**anging），即係用無線電嚟偵測同定距嘅儀器，原理係將電磁能量用定向嘅方式發射去到某個空間，跟住接收返空間裡面嗰樣物體所反射嘅電波，就可以計到一樣嘢嘅距離、方向、高度同速度。

## 睇埋
*偵察
*隱形技術
梳邦

**梳邦再也**（馬拉文：**Subang Jaya**）係馬來西亞吉隆坡近郊嘅第二大城，距離吉隆坡20公里，由雪蘭莪管。
波音

**波音**（，）係世界兩大飛機製造商之一，總部美國伊利諾州，主要競爭對手係歐洲嘅空中巴士。

## 參考

## 出面網頁

*
戴高樂機場

**戴高樂機場**（，**CDG**）係法國巴黎主要機場，亦係歐洲其中一個重要航空樞紐，個名嚟自法蘭西第五共和國第一任總統戴高樂。
波音777

**波音777**（）係款由波音整嘅長途雙引擎廣體客機，係全世界最大嘅雙引擎飛機，可以載客283到368人，飛到5,235到9,450海里（9,695到17,500公里）。波音777自1994年頭次飛行到2013年韓亞航空214號班機失事期間，創咗19年零傷亡嘅紀錄。
馬來西亞航空

**馬來西亞航空**（）係馬來西亞嘅載旗航空公司，1972年開張，前身係1947年開張嘅馬來亞航空，用吉隆坡國際機場做基地機場，係航空聯盟寰宇一家成員。

## 航線

馬來西亞航空係東南亞航線最多嘅航空公司之一。

### 子公司
*飛螢航空：負責馬來西亞航空部分西馬國内航線。
*馬航飛翼航空：負責馬來西亞航空部分東馬國内航線。
*馬來西亞航空貨運：負責馬來西亞航空所有貨運航線。

### 代碼聯營
作為寰宇一家航空聯盟成員之一，馬航主要同寰宇一家聯盟成員合作代碼聯營。另外，亦同非聯盟成員航空公司有航班聯營。

## 機隊
截至2020年8月，馬來西亞航空機隊如下：

	




File:9M-MNB (2) at Heathrow (8167281074).jpg|馬航空中巴士A380喺倫敦希斯路機場
File:Malaysia Airlines, A330-300, 9M-MTK (21064491791).jpg|馬航空中巴士A330-300
File:Malaysia Airlines A350-941 (9M-MAC) taxiing at London Heathrow Airport.jpg |披上「我的祖國」彩繪嘅馬航空中巴士A350-900喺倫敦希斯路機場
File:Malaysia Airlines Boeing 737-800 new livery Lim.jpg|馬航波音737-800
File:Malaysia_Airlines,_A330-300,_9M-MTO_(18185428759).jpg|披上寰宇一家航空聯盟塗裝嘅空中巴士A330-300
File:Ken H. MAS A330-200F on final for R-W16L(2). (7615923060).jpg|馬航嘅空中巴士A330-200F貨機


### 退役咗嘅機隊

*空中巴士A300（1979-1990）
*波音707（1958-1980）
*波音737-100(1965-1972)
*波音737-200（1972-1994）
*波音737-300F（1984-？）
*波音737-400（1992-2014）
*波音737-500（1992-2000）
*波音747-400（1990-2012）
*波音777-200（1997-2016）
*福克50（1987-2006）
*道格拉斯DC-3（？-？）
*道格拉斯DC-10（1976-2000）
*麥道MD-11（1990-2000）
*波音707（1958-1980）
*道格拉斯C-47（？-1946）
*福克F27（1958-？）
*彗星4（1952-1969）
*雙先鋒（1956-？）
*Airspeed Consul（1953-1963）

## 獎項

自從2014年MH370同MH17事故之後，馬航喺Skytrax嘅航空公司星級評估由「5-Star」改為「5-Star (pending)」，之後2017年因服務質量迅速下滑而改為「無評級」。

### Skytrax五星級評估
*2005年：五星級航空公司（全球只有6間航空公司獲得呢個榮譽）
*2006年：五星級航空公司（全球只有6間航空公司獲得呢個榮譽）
*2007年：五星級航空公司（全球只有6間航空公司獲得呢個榮譽）
*2009年：五星級航空公司（全球只有6間航空公司獲得呢個榮譽）
*2011年：五星級航空公司（全球只有7間航空公司獲得呢個榮譽）
*2012年：五星級航空公司（全球只有6間航空公司獲得呢個榮譽）
*2013年：五星級航空公司（全球只有7間航空公司獲得呢個榮譽）

### Skytrax全球最佳空中服務員評估

*2001年：全球最佳空中服務人員
*2002年：全球最佳空中服務人員
*2003年：全球最佳空中服務人員
*2004年：全球最佳空中服務人員
*2007年：全球最佳空中服務人員
*2009年：全球最佳空中服務人員
*2011年：全球最佳空中服務人員
*2012年：全球最佳空中服務人員

### 世界旅遊大獎（WTA）评估
*2010年：全球最佳航空公司
*2010年：亞洲最佳航空公司
*2011年：全球最佳航空公司
*2011年：亞洲最佳航空公司
*2013年：亞洲最佳航空公司

## 參考
飛機註冊編號

**飛機註冊編號**（英文：**Aircraft registration**）係由政府航空部門編排用嚟識別每架民航飛機嘅獨一編號，性質好似車牌號碼咁，但每個國都會有佢嘅頭碼，所以各國嘅飛機就唔會撞編號。
勞斯萊斯

**勞斯萊斯**（）係間英國公司，1906年由亨利勞斯同查理斯萊斯開，而家主要分做兩間公司，一間整飛機引擎，一間整豪華私家車。

## 拎
* "Lessons for Tomorrow from the Old Rolls-Royce" a 1973 *Flight* article by Francis Rodwell Banks
中國東方航空

**中國東方航空**（、、）係中國第二大航空公司，總部喺上海，1988年由中國民航局分家，而家同中國國際航空、中國南方航空合稱「中國三大航空公司」。

## 出面網頁

* 中国东方航空公司
東航 (足球員)

**東航**（，）係中華人民共和國足球員，效力緊上海申花，司職守門員。

## 出面網頁
* 
*
美聯社

**美聯社**（），全名**美國聯合通訊社**（），係美國一間新聞通訊社，1846年開張，總部喺紐約。

美聯社除咗為一般傳媒提供新聞稿之外，仲出版咗一本叫《AP Press Stylebook》（美聯社格式手冊）嘅格式手冊。美聯社格式手冊奠定嘅寫作格式叫做美聯社格式（AP style）。相對於北美英文編輯界常用嘅芝加哥格式，美聯社格式比較口語化，除咗好多傳媒會用之外，好多美國嘅公司機構嘅對外通訊都會。

## 攷

類:美國媒體
雷神港

**雷神港**（法羅文：**Tórshavn**；丹麥文：**Thorshavn**）係法羅群島嘅首府。

類:法羅群島
塵

**塵**係空氣中一種固態懸浮物，跟著空氣飛舞同停頓或降落，有時跟隨風吹起四散到好遠。塵粒有大有細，唔一定肉眼可以見到。一般相信塵那渣，有害健康。

塵遇到油、靜電同水就會吸住。

## 睇埋

*沙塵暴
*亞洲粉塵
靜電

**靜電**係靜止嘅電荷，即係電荷嚮靜止時狀態，靜止電荷形成電場叫做靜電場，唔跟時間變化嘅電場。

研究「靜止電荷」特性同規律嘅學科叫靜電學。

## 睇埋
*塵
莊宏宇

**莊宏宇**（，）係香港男演員同模特兒，前無綫電視藝員，佢拍過唔少電影同電視劇。東華三院馬振玉紀念中學畢業，之後去北京進修演技。

## 演出電視劇
*2013年：舌劍上的公堂 飾 阿福（無綫電視）
*2014年：食為奴 （無綫電視）

## 參考

## 出面網頁
* 莊宏宇騰訊微博
張振朗

**張振朗**（，，）係香港男演員，依家係香港無綫電視經理人合約藝員。喺香港專業教育學院同第25期無綫電視藝員訓練班畢業。佢出道初期畀人叫做「翻版張智霖」。

2019年，佢受到黃心穎「安心偷食」事件影響，令佢擔正男主角嘅劇集《堅離地愛堅離地》同《牛下女高音》變倉底貨，之後又因警民衝突而令劇集《機場特警》播映無期，被網民賜名無綫「地獄黑仔王」。

佢依家同ViuTV女藝人楊偲泳拍拖。

## 電視劇（[[無綫電視]]）

## 參與節目
*2013年：《星夢傳奇》
*2017年：《瘋狂夏水禮2017》

## 參考

## 拎
*
*
*
** 張振朗的廣播 - tvb.com微博 - tvb.com
原子空間

《**原子空間**》係倪匡寫嘅一本衞斯理系列科幻小說，用時空轉移做題材。

## 故仔大綱
故仔喺1964年發生，衞斯理老婆白素由加爾各答搭飛機返香港，但成架飛機忽然離奇失縱，原來係由一位2064年返到1964年嘅太空人革大鵬搞鬼，佢將架飛機嘅原子空間壓縮，令佢縮細成一塊仔金屬，挾持飛機乘客上太空船，希望可以控制世界，但衞斯理同白素最後都勸掂革大鵬放棄，但衞斯理兩公婆準備離開太空船嗰陣，太空船再次時空轉移......
倪匡

**倪匡**（），原名**倪聰**，字**亦明**，係香港作家，最叻寫科幻小說，主要作品有《衞斯理系列》、《原振俠系列》、《女黑俠木蘭花系列》等等。佢同黃霑、蔡瀾、金庸並稱「香港四大才子」。

中華民國出世，中華人民共和國立國後，嚮往烏托邦，離開上海，四圍打工，去過內蒙古開闢勞改農場，後因為得罪上頭被控反革命，由於怕坐監，逃亡到香港。自此寫小說維生，亦有寫劇本。1992年香港主權移交前移居美國。因老婆唔適應，迫住返來香港。

老婆李果珍，有仔倪震，係香港娛樂圈名人。新婦周慧敏，係香港電臺唱片騎師、歌星、演員。

其後，曾經係倪匡、蔡瀾、金庸同黃霑等香港四大才子成員，先後分別由黃霑、金庸同倪匡亦係2004年、2018年同埋2022年逝世，而剩餘一人蔡瀾嘅在世者。

2022年7月3號，沈西城喺Facebook透露倪匡與世長辭，享壽87歲。

## 參考

## 出面網頁

類:香港泛民主派人士
廣州南站 (地鐵)

**廣州南站**（）係廣州地鐵、、同佛山地鐵嘅轉車站，喺番禺區石壁街道嘅廣州南站地下二樓。不過站內嗰兩個站廳同三個月台開放時間都唔同；其中，喺廣州地鐵嗰邊，喺2010年9月25號開放，喺2016年12月28號開放，喺2022年3月31號開放；而佛山地鐵嗰邊，喺2021年12月28號開放。

家下佢既係廣州地鐵同佛山地鐵之間嘅跨市轉車站，又係廣州地鐵系統第一個帶四綫報站嘅轉車站，亦係南邊嘅終點站同東邊嘅終點站。呢個站從開通到而家做過以下嘅終點站身份：
*2010年9月25號頭班車～2016年12月28號中午——南邊終點站。
*2016年12月28號晏晝～2021年12月27號尾班車——南邊同一期西邊嘅終點站。
*2021年12月28號頭班車～2022年5月1號中午——南邊同一期西邊、一期東邊嘅終點站。

不過廣州地鐵同佛山地鐵之間嘅地下通道重未打通，所以喺廣州地鐵同佛山地鐵之間轉車，必須要重新畀錢。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係同嘅月台。雖然車站冇休息室，但廁所喺站廳東北邊中間偏南位。廣州地鐵首創嘅母嬰室喺呢個站入面都有，喺J出口隔籬。
#### 打掂

#### 打橫

### 站廳
呢個站嘅站廳喺地下1樓。收費區喺車站東北邊中間偏西位。四圍都俾過街通道同埋舖頭圍住嗮。收費區有好多部扶手電梯同樓梯、用𨋢往返月台都得。

由於起呢個站時，地鐵同國鐵車站都係統一設計，而且同一齊起好，所以有留咗嘅側式月台同埋嘅兩個側式月台結構。

### 月台
呢個站總共有地底三層樓咁多，其中地底一樓係站廳，有賣票機、客服中心同埋便利店，地底二樓係廣州地鐵、月臺，地底三樓係規劃緊嘅佛山地鐵月台。

### 商鋪同自助服務
而家嘅廣州南地鐵站入面有好多唔同類嘅鋪頭畀乘客買嘢同埋食嘢，譬如有便利檔、麵包檔同洗衫舖、手機檔、涼茶舖等。但係自助服務淨得臺自動販賣機，重有可以充值羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有12個出入口。

## 車站歷史
### 規劃
早喺1988年廣州地鐵規劃時，路線重未延伸到呢個站。1990年代尾，廣州市人民政府考慮到黃沙地區嘅南站因當地交通成日塞車同環境污染嘅問題而揀喺番禺石壁一帶搞重大過廣州火車站，規模重犀利過廣州東站嘅新型火車站，加上1997年嘅地鐵規劃話要將舊一分為二兼兩邊延長。初期一分為二時，南段凈延長到後滘站（今日嘅瀝滘站）一帶，但2003年改變咗規劃，鎖定去到番禺石壁一帶，重規劃成**廣州新客站**嘅名兼考慮到同埋三綫之間嘅轉車問題而預留咗轉車結構。
### 施工
========
經過好多次設計考慮之後，地鐵站連同廣州南站一齊，喺2004年12月30號喐手起。施工期間一次過起咗、同埋三綫嘅月台結構。施工期間，起成6節車廂組嘅月台，而起成4節車廂組嘅月台。
========
2016年5月，路線開始喐手起。初期按4節車廂形式嚟起，但就快喐手時因地鐵方吸取咗嘅教訓之後，重新考慮到遠期嘅客流問題。由於地鐵方考慮到遠期有好大客流嚟呢條綫搭，所以最後確定用6節車廂。令原先嘅月台嘥士整長，將原先預留嘅結構霸嗮，而改址到廣州南站西廣場北邊起。工程一直到2016年12月初起好，重將島式月台嘅另一半「側式」嘅木板牆結構拆埋。

### 開通
#### 時期
廣州新客站直到2010年1月30號起好後開始局部使用，同年9月25號，一分為二後亦開到呢個站。站名喺廣州南站開通營運後改名做**廣州南站**。
#### 同嘅轉車車站時期
2016年12月28號09:00，一期開通時，路線亦開到呢度做總站，嗰時開始試營運，直到同日12:00先至開畀人坐車。

### 月台嘅變化
初期地鐵規劃時，同、都整喺車站嘅地下2樓。兩條路線都用類似體育西路站中間嘅站前返轉頭嘅設計：

但隨後改成6節車廂月台後俾成條霸嗮。喺啱啱開通無耐，嗰時淨係用車站月台西邊位，月台中間雖然睇落去好似側式月台，但實際係島式月台（睇埋下面嘅樓層）直到2016年12月初為止。

2016年12月初，由於正式起好兼進入調試狀態，原先側式月台嘅木板牆結構被拆走，月台佈局因為變成一島一側結構而變闊咗好多。同年月28號朝早9點，由於嘅試營運，所以塵封咗6年咁耐嘅另一邊側式月台亦正式對外開放。
### 出入口
I1出入口曾經喺2015年7月因為配合施工而封咗，不過而家已經開返。

## 利用狀況
呢個站嘅客流都幾多下，因為佢係屬於廣州新起嘅南站。喺廣州南站開通之前，啲人係成日揀廣州站或廣州東站度坐火車或巴士出去其它省市度。喺呢個站開通咗之後，佢分流咗廣州站同廣州東站嘅客流，從而降低咗嗰兩個火車站嘅交通運輸壓力。尤其係好多坐高鐵嘅乘客都改咗用呢個站。

## 文化牆
2014年4月10號，廣州地鐵入面嘅9個車站會再繼續添加「文化牆」嘅裝飾，當中就包括咗呢個站。而呢個站添加文化牆嘅理由係：呢個車站係廣州入面，最重要嘅門戶同埋交通樞紐，啲外來客一來首先就從呢度留低對廣州嘅最初印象。

## 註

## 上一站·下一站
炒貴刁

**炒貴刁**（） ，正式名係**炒粿條**（），係閩南嘢食。粿條係稻米粉條，同廣府河粉或客家粄條相似，嚮華南、馬來西亞、新加坡東南亞一帶唐人街有得食。廣東人同香港人，跟閩南語讀音，將「粿條」音譯成「貴刁」。

傳統炒貴刁材料包括：蝦仁、雞蛋、臘腸、綠豆芽、魚餅同韭菜咁。醬料包括生抽、老抽、蠔油咁，加上辣椒醬。炒粿條味道鹹甜中帶辣，重要炒功火侯，要趁熱食。

另外有啲香港食肆，炒貴刁唔用豉油同辣椒醬，改用咖喱醬炒，似星洲炒米，色水比較淺，不過一樣都係辣嘅。

## 睇埋
*泰式炒貴刁
提防小手

《**提防小手**》（）係一部由洪金寶執導嘅動作片，由洪金寶、陳勳奇、劉克宣、彭秀霞、葉德嫻同吳耀漢領銜主演。

本片於1982年3月31號喺香港公映，票房收入超過一千一百八十萬港紙。而洪金寶更憑呢套戲榮獲1983年香港電影金像獎嘅最佳男主角。

## 演員表
*洪金寶 飾演 洪大江（飯桶、米缸）
*陳勳奇 飾演 陳顯通（煙囪）
*劉克宣 飾演 金明
*彭秀霞 飾演 Anne
*葉德嫻 飾演 凌亞男
*吳耀漢 飾演 吳向勤

## 獎項
***第二屆[[香港電影金像獎]]（1983年）**
****得獎：最佳男主角（[[洪金寶]]）**

## 出面網頁
*
*Hong Kong Cinemagic網站上面《提防小手》嘅資料
*
*
*
*
*
*
老婆餅

**老婆餅**又叫**冬蓉酥**，係一款發源於廣東嘅傳統餅食，喺香港、臺灣同中國大陸都可以搵到。老婆餅係圓形嘅，表面係一層酥皮，裏面嘅餡係冬瓜蓉。

## 起源傳說
# 古時一對窮苦夫婦，老婆將冬瓜整成茸做餡整成圓形嘅餅，跟住老公拎去街市度賣，大受歡迎。老公就叫呢種餅做「老婆餅」。
# 從前，有個老婆嘅老爺有病不過冇錢醫病，自願賣身做奴；深愛老婆嘅老公為咗贖返老婆，努力研發咗一種美味可口嘅餅，而且靠住賣餅嘅錢將老婆贖返來；於是，後來嘅人就將呢種餅叫做老婆餅。
# 由廣州蓮香樓首創，早年蓮香樓請咗一位來自潮州嘅點心師傅，佢將老婆喺家鄉自製嘅冬瓜餅帶畀酒樓其他師傅去試，其他師傅覺得好食，於是蓮香樓就將佢改良之後推出；由於呢個係潮州師傅嘅老婆製作，就將佢改名做「老婆餅」。
馬蹄露

**馬蹄露**係一款中式糖水，常見於香港同華南，喺糖水舖同一啲酒樓都有得賣。佢嘅成份包括切成細粒嘅馬蹄，加入糖同蛋花煲成。熱或凍食都得，有消暑解熱同滋潤嘅功效。

## 參考
老公餅

**老公餅**係一種酥餅，樣似老婆餅。用蒜茸、椒鹽同蛋黃整成。重有一種係用南乳餡，有黑芝麻喺面。
巴亞勒

**巴亞勒**（荷蘭文：**Baarle**）係位於尼德蘭同比利時邊境嘅一個地區。政治上分為屬於尼德蘭嘅巴亞勒－拿修市同屬於比利時嘅巴亞勒－夏托厄市，但係由於伊個地區嘅土地歷史上曾經被人多次轉手，因此伊個地區嘅邊境劃分極為複雜，喺尼德蘭領土裡面有成22塊比利時飛地，而伊22塊比利時飛地裡面又有7塊尼德蘭飛地。

巴亞勒地區嘅邊境通常係按照田地嘅邊界來劃嘅。但係喺某啲地方，情況就複雜好多：有啲屋啱啱好被邊境穿過，唔同嘅房間屬於唔同國家嘅領土，喺伊種情況下，當地法律以間屋嘅前門所在嘅領土決定間屋嘅國籍。為咗方便期間，宜家當地絕大部份人都會前門道貼上國旗來表示間屋嘅國籍。
馬豆糕

**馬豆糕**，全名**椰汁馬豆糕**，係以馬豆（黃豌豆）、椰汁、淡奶、粟粉同糖等整成嘅白色糕點，係廣東、香港嘅特色小食，可以喺茶樓或酒樓食到，馬豆糕含有一粒粒黃色馬豆，好似粟米粒咁，馬豆比較甜。

## 睇埋
*椰汁糕
椰汁糕

**椰汁糕**係一種以椰漿同乳製品做主要材料嘅啫喱，係香港流行嘅甜品之一。溝埋之後唔使蒸煮，雪幾個鐘就完成，有時會灑啲椰絲喺面。

## 圖集

File:Coconutbar.jpg|椰汁糕
File:Thai Tapioca Pudding.jpg|泰式椰汁糕
File:Coconut Red Bean Pudding.jpg|椰汁紅豆糕


## 睇埋
*椰汁馬豆糕
椰汁

**椰汁**，又叫**椰奶**、**椰漿**，係椰子肉榨出嚟嘅白色汁液，樣似奶，有好香椰子味。

## 相關
*椰汁糕
*馬豆糕
*黃金糕
*西米露
*紫米露
*楊枝甘露

## 睇埋
*椰水
椰水

**椰水**，又叫**椰青水**，係椰子入面嚟嘅透明汁液，味道清甜。
## 睇埋
*椰汁
*椰果
椰果

**椰果**係椰水發酵成嘅半透明啫喱狀嘅嘢食，煙韌彈牙，整唔少甜品同凍嘢飲都用得到。
省轄市

**省轄市**係唔同地方嘅行政區劃單位，可以係講緊下面嘅可能性：

*市 (中華民國)：中華民國嘅舊行政區，1994年之前叫做「省轄市」
*地級市：中華人民共和國嘅行政區，因為係由個省管，所以亦會叫做省轄市
*省轄市 (越南)：越南嘅城市其中一種（），中文翻譯做省轄市
花地灣站

**花地灣站**（，）係廣州地鐵嘅車站，1997年6月28號開始營運，位置喺荔灣區花地大道北嘅地下。

佢亦係廣州地鐵地下唯一用緊月台閘門嘅車站（2009年3月2號開始到依家）。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。

### 站廳
花地灣站嘅站廳分開咗南北兩個。由於佢嘅月台用咗敞開式設計，所以兩個站廳嘅免費區冇連埋一齊。而收費區有好多部樓梯往返月台都得。但係專用𨋢喺車站北邊嘅免費區入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1組對向式側式月台，喺花地大道北嘅地底。

### 商鋪同自助服務
而家嘅花地灣站入面有各種鋪頭畀乘客買嘢同埋食嘢，好似有便利檔、麵包檔同洗衫舖噉。

但係花地灣站入面凈係得好少自助服務設施畀乘客用，包括咗自動販賣機、自動影相機等；重有可以查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有4個出入口，分別係A、B、C，D。

## 頭尾班車信息同配線圖
}

▼坑口站
|}

## 車站歷史

### 規劃
呢個站喺1988年份地鐵路網規劃入面，出現咗**招村站**嘅站名，位置同而家差唔多，但嗰時屬第一期地鐵工程嘅中途站，後嚟喺準備施工嗰時改咗名做**花地灣站**。
### 工程同開通
車站喺1993年起，到1997年6月28號通車嗰時起好。樣同而家嘅嘅磨碟沙站、新港東站、琶洲站；嘅小北站；嘅三元里站以北（除咗蕭崗站同嘉禾望崗站之外）站點；嘅機場南站一樣，都係側式月台。但嗰時廣州第一次起地鐵，要搞試驗段來確定將來嘅發展。

### 加裝月台閘門
喺開通咗之後一直到2009年2月24號為止，呢個站都係冇月台閘門嘅。到咗2009年2月25號，地鐵公司為咗保持原嚟嘅站台通風環境，同埋費事有乘客墮軌，就裝咗米半高嘅半高式安全門系統。

## 利用狀況
呢個站嘅人流都麻麻地。由於車站附近冇幾遠就係啲城中村，加上附近有兩個專業批發市場，所以除咗D出入口同C出入口嘅人流比較多之外，另外嗰兩個出入口嘅人流比較少。呢個站主要係畀附近嘅居民同啲城中村嘅人，重有兩個專業批發市場運貨嘅人嚟用呢個站。

## 附近嘅建築同景區
### 大型住宅
*牡丹苑
*翠竹苑
*甘棠苑
*花地灣居住區
### 市場
*花地花鳥魚蟲市場
*廣州家居博覽中心
### 大樓
*翠竹廣場
*翠竹大廈
*翠景大廈
*翠麗大廈
### 公園
*花灣公園

## 攷

## 上一站·下一站
GB2312

**GB2312** 或 **GB2312-80** 係中華人民共和國國家標準簡體中文字元集嘅其中一種字庫表達方式，全名叫《**資訊交換用漢字編碼字元集•基本集**》，重可以嗌**[[國家標準代碼|GB0]]**，佢係由中國國家標準總局發佈，喺1980年5月1號開始用。GB2312編碼可以通用喺中國大陸同埋新加坡等地。依家中國大陸嘅所有中文系統同埋國際化嘅軟體都支持GB2312。

## 介紹
收錄漢字數：7445個字

### 漢字
6763個漢字
*一級漢字3755個
*二級漢字3008個；

### 其它字符
包括拉丁字母、希臘字母、日文平假名同埋片假名字母、俄文斯拉夫字母嘅682個字元。

## 缺陷
雖然話呢個字庫出現咗就基本滿足嗮漢字喺電腦入面嘅處理（收錄嘅漢字數量已經覆蓋中國大陸99.75%嘅使用頻率）。但係對於人名、地名、古漢語等方面出現嘅罕用字同埋繁體字，呢個代碼都處理唔到。後嚟係2001年實施嘅GBK同埋GB 18030中文字元集相繼出現咗之後先至基本解決呢啲問題，依家嘅新版出版嘅電子產品都唔用呢種咁落後嘅字庫啦。至於中文入面所有嘅漢字演示方面，到依家為止都未收錄齊嗮啲字。
江南西站

**江南西站**（；）係廣州地鐵嘅車站，2002年12月29號開放。喺海珠區江南大道中同埋江南西、東路嘅交界北邊附近。

## 結構
### 樓層
呢個站一共有2層樓嘅地下區域，其中地下1樓係站廳，有票務設施、客務中心同商鋪；地下2樓係嘅月台。同大多數嘅車站一樣，冇休息室同廁所、母嬰室。

#### 打掂

#### 打橫

### 站廳
呢個站係分開咗南北兩個站廳，而且兩個站廳嘅免費區係冇連埋一齊嘅。車站嘅商舖都喺嗮車站嘅免費區入面。兩個站廳都有扶手電梯同樓梯往返月台嗰邊，不過呢個站冇專用𨋢，喺南站廳嘅E出入口附近有輪椅升降機方便坐輪椅嘅傷殘人士往返月台。

### 月台
呢個站有1個分離島式月台，喺江南大道嘅地底。

另外，呢條綫嘅南邊都有條聯絡線同舊嘅2號綫（唔係而家嘅2號綫）曉港站西邊嘅西行綫接埋一齊。喺2010年9月21號之前，呢條綫係舊2號綫嘅正線，而家成日用喺車務調動嗰度。而接2號綫同8號綫嘅下行綫路軌方面，因為兩條綫之間啱啱好搞出咗十字架形，所以喺2010年9月22號拆走咗。隧道都俾牆封實嗮。

### 商舖同自助服務
而家嘅江南西站入面有好多唔同類嘅鋪頭畀乘客買嘢同埋食嘢，好似有便利檔、麵包檔、書店同洗衫舖等。

另外，江南西站入面重有好多自助服務設施畀乘客用，包括咗建設銀行嘅自動櫃員機、自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。

### 出入口

呢個站一共有5個出入口，分別係A、B、C、D、E。

## 頭尾班車信息同配線圖
}

▼昌崗站
|}

## 車站歷史
### 規劃
喺1988年嘅「十字綫網」規劃入面就出咗「江南新村站」嘅車站，嗰時係2號綫嘅一個車站，就喺差唔多而家嘅江南西站嗰度。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係2號綫嘅車站，重加入咗2號綫首通段嘅工程入面。而車站名就改咗名嗌而家嘅「江南西站」。

### 施工
2號綫嘅一期工程喺1999年10月10號開始逳手。喺起緊廣州地鐵2號綫嗰陣，為咗唔影響成條江南大道中嘅交通，所以呢個站就起咗南北兩個站廳。

### 通車
2002年12月29號，廣州地鐵2號綫首通段開通咗之後，呢個站就開咗。

### 舊二號綫一分為二（2007年6月25號～2010年9月25號）
喺2007年6月25號，由於國家發改委通過咗廣州地鐵2號綫同8號綫嘅延長段工程，而呢個工程喺2007年8月份就正式逳手。佢就係將舊嘅二號綫喺呢個站同曉港站之間嘅位拆開佢，重分別向南、西、北三個方向延長。就喺2010年9月22～24號，由於成條舊嘅二號綫都停運咗嚟搞線路一分為二嘅工程試。

### 新2號綫時期（2010年9月25號之後）
喺2010年9月25號朝早，呢個站改咗係新嘅2號綫一部分而重新開放。而家喺呢個站向南開出嘅列車改咗去新起嘅昌崗站嗰邊，而唔係去曉港站嗰度。

### 事件
#### 2005年7月21號，江南西冧樓
#### 2010年7月25號，地鐵站A出入口閂門

2010年7月25號，由於受到廣州市民爆發撐粵語運動影響，呢個地鐵站嘅A出入口試過閂門。
#### 2020年2月25號，有人嘔吐，列車要臨時清客

2020年2月25號早高峰時段，有部正常營運嘅列車嚟到呢個站要突然清客。係因為有位乘客喺車廂入面突發嘔吐。由於嗰陣屬武漢肺炎爆發時期，地鐵方爲咗保障乘客安全而需要喺呢個站清客，跟住將事發列車空車揸返到大洲停車場完全清走廢物同完全消毒先至得。
### 出入口
車站開放初期凈開咗A、C、D、E四個出入口，而B出入口喺2016年2月4號上晝十點正式開放。另外，江南新地嘅出入口喺2007年3月21日開咗。

## 利用狀況
由於呢個站附近有間江南新地地下商場同好多座購物中心響度，所以就形成咗以潮流為主嘅江南西商業圈，佢係海珠區入面最繁華嘅商業聚集地。而距離呢個站冇幾遠都係有好多個住宅區響度，所以呢個站每日都好多人嚟坐車噉，喺客流高峰期甚至重出現井噴咁滯。

## 接駁巴士
日班車
*南村站：
*:一般巴士：
*::13、25、29、44、59、82、86、87、125、125A、180、186、188、190、192、220、222、253、299、544、551
*:大學城專線：
*::3
夜班車：
*南村站：
*:16、20、32、33、42

## 附近嘅建築同景區

### 百貨商場
*廣百百貨
*江南新地商業街
*萬國廣場（家樂福萬國店）
*摩登百貨（海珠購物中心店）

### 寫字樓
*海洋石油大廈
*天匯大廈
*華海大廈
*英聯大廈

### 酒店
*海員賨館

### 附近景點
*十香園紀念館
*曉港公園

### 住宅區
*南村
*江南新村

### 學校
*廣州市南武中學初中部
*嶺南畫派紀念中學
*海珠區商務職業學校
*萬松園小學
*江南新村第一小學
*江南新村第二小學

## 註

## 上一站·下一站
飛滋

**飛滋**，又寫**痱滋**，係口腔、唇或者脷嘅黏膜生嘅一點點白色潰瘍，掂到會好Q痛。
牛皮癬

**牛皮癬**係免疫系統唔掂而引發嘅皮膚病，唔會傳染畀人，病人皮膚會有好大笪紅疹，面頭有一層層灰白色皮碎，所以又叫「銀屑病」。
汗斑

**汗斑**係隻由真菌引發嘅皮膚病，病人皮膚出現一笪笪白斑，汗水多就比較容易惹到。
生蛇

**生蛇**係由水痘病毒引發嘅皮膚病，只要舊時出過水痘，病毒就會一直潛伏響身體入面，當年紀大抵抗力差，就有機會中招。

病毒通常會潛伏喺位於神經系統嘅背根節，咁就解釋到水痘帶狀皰疹病毒嘅復發會呈現蛇形，係由於大量嘅病毒顆粒喺神經線周圍產生所造成嘅免疫反應。
風癩

**風癩**係種皮膚敏感嘅病，有陣皮膚會突然紅腫、好痕，隔一陣就無事，但週不時會翻發。
李克強反貪

**李克強反貪**係指由李克強做咗中國國務院總理之後，做嘅一切反貪腐。

## 起因
因為大陸被人話「已經腐敗成風」，所以李克強宣誓就職嗰陣表明要「反貪污」。喺佢做咗總理之後，聯手中共中央總書記習近平同中央紀委書記王岐山，「中共反貪」就開始咗。

## 反貪案件
*2014年：前中央軍委副主席徐才厚、前中共中央政治局常委周永康（周永康案）

## 近日嘅反貪
### 第十二屆全國人大第二次會議記招
李克強喺人大會議完咗之後開記者招待會，亦都籍住呢個機會宣示反貪嘅決心，話「開弓冇回頭箭」，重申中共「有貪必反，有腐必治」，但係佢冇講到前中共政治局常委、前中共政法委書記周永康嘅貪污案。李克強形容貪污係「天敵」，中共「零容忍」，佢話無論幾高職位都好，都要依法辦事。

## 影響
李克強咁樣做令到中國共產黨同中國政府冇咁貪腐，喺中國具有影響力，亦因為咁，中國大陸嘅「強國」地位亦都穩如泰山，可以同美國、俄羅斯、法國、英國平起平坐。

## 參考
海珠廣場站

**海珠廣場站**（，）係廣州地鐵同嘅轉車車站，喺越秀區一德路、廣州起義路同泰康路嘅交界。不過兩個站廳同月台嘅開放時間都唔同，其中區域喺2002年12月29號開放，而喺2013年12月28號開放。

佢亦係廣州地鐵入面，最深嘅車站（其中6號綫嘅鐵路軌喺-33.45米深嘅地方）。

## 結構
### 樓層
呢個站一共有地下5層樓。其中地下1樓係同嘅站廳；地下2樓同埋3樓係同嘅設備區；而地下4樓係嘅月台，地下5樓係嘅月台。雖然話嘅站廳入面有廁所（喺F出入口附近），但係嗰邊冇。提醒：呢個站係冇休息室響度。
#### 垂直結構

#### 水平結構

### 站廳
海珠廣場站分開咗同兩個站廳。其中嘅收費區喺站廳嘅東邊，而嘅收費區喺站廳嘅南邊。不過唔理佢係免費區定收費區，都有通道連埋一齊。而收費區有好多部扶手電梯同樓梯、專用𨋢往返月台都得。兩個車站嘅顏色同月台大字嘅字體同設計都唔一樣。

另外，呢個站嘅站廳入面有公廁，喺F出入口嗰邊。

### 月台
呢個站嘅2號綫月台喺海珠廣場嘅綠化西廣場地底，而6號綫月台喺海珠廣場嘅東廣場西北邊嘅地底。其中喺上面，喺下面。兩條線嘅月台組成好似個英文字母「L」字噉。喺站廳同站台都有轉車嘅通道響度。

### 商鋪同自助服務
而家嘅海珠廣場站入面有好多唔同類嘅鋪頭畀乘客買嘢同埋食嘢，好似有便利檔、涼茶舖同洗衫舖、書店等。

另外，海珠廣場站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共有7個出入口，分別係A、B1、B2、B3、D、E，F。從2017年10月15號開始實行嚴格安檢制度之後，雖然往返B1、B2、B3、E，F五個出入口之間毋須接受安檢，但呢五個出入口同A、D出入口之間當成過街通道往返嘅話，都要接受人過安全門、物過X光機、液體過檢測儀嘅制度。

## 頭尾班車信息同配線圖
}

▼　市二宮站
|}
|}

|}

## 車站歷史
### 規劃
喺1988年嘅「十字線網」規劃入面就出咗嗌「海珠廣場」嘅站。佢就係嗰時嘅車站，就喺而家呢度。到咗1997年嘅《廣州市城市快速軌道交通線網規劃研究（最終報告）》入面話咗呢個站係嗰時舊2號綫同7號綫嘅轉車車站，重加入咗首通段嘅工程入面，不過嗰時嘅7號綫係遠期規劃，所以喺起緊嗰陣冇事先留低轉車條件。但係2003年嘅規劃入面話咗呢個站重係兩條地鐵路線嘅轉車車站，不過7號綫就變咗而家嘅。
###### 
#### 工程
到咗1998年7月28號，呢個站正式開始逳手起，佢重係第一個開始逳手起嘅站。不過起緊呢個站嗰陣就試過取消咗海珠橋附近一大堆巴士站。而工程一直持續到2002年6月份先至搞掂。
#### 開通
到咗2002年12月29號，首通段（三元里往返曉港）開通咗之後正式開始營運。
###### 
#### 工程
到咗2006年8月28號，呢個站就正式開始逳手起嗰橛。而工程喺2013年中先至搞掂。
#### 開通
到咗2013年12月28號，首通段（潯峰崗往返長湴）開通咗之後，6號綫區域正式開放。
### 出入口
呢個站喺開通初期凈係得5個出入口，後嚟喺開咗之後先至多咗2個出入口。

## 利用狀況
呢個站附近有好多間大型賓館，重有海珠廣場同埋海珠橋嘅景響度；喺2013年12月28號晏晝兩點開通之前，呢個站離一德路嘅批發市場一條街最近。佢係廣州地鐵嘅其一繁忙車站。喺開通咗之後，客流重上升咗。

## 轉車須知

雖然話呢個站喺起緊地鐵嗰陣，冇事先留低轉車嘅站台結構，但係喺起緊嗰陣，就整咗條通道去嘅月臺南邊同6號線月臺嘅西邊接埋一齊。而轉車方面，幾乎係區莊站同燕塘站嘅混合版。所以轉車嗰陣要注意：
*→：
*:要去到月台嘅西邊先至可以轉。雖然話月台嘅東邊都可以轉到，但係要兜出去站廳嗰度，跟住搵到站廳嗰邊嘅樓梯落去先至可以見到嘅月台。
*→：
*:一定要出去站廳，行去有寫住「」嘅方向標記牌嗰邊落去，到咗嘅站廳，再落2層樓嘅地下之後就到嘅月台。雖然話月台嘅南邊條通道入面都可以見到嘅月台，但係嗰度好崖广，千祈唔好落去！因為嗰度係逆行方向，唔畀倒流！

## 附近嘅建築同景區

### 酒店
* 廣州賓館
* 華廈大酒店
### 公園
* 海珠廣場
* 天字廣場
### 紀念性建築同景區
* 廣州解放紀念像
* 中國人民銀行廣州分行舊址
### 商場
* 海印繽繽廣場
* 泰康城廣場
### 學校
* 廣州市第十中學南校區同北校區
### 酒樓食肆
* 東江海鮮酒家（海珠廣場分店）
* 沿江路酒吧街

## 9個文化站

呢個站係嘅首期工程嘅九個文化站入面嘅其中一個文化站，喺呢個站嘅站廳入面整咗主題係「今•昔」嘅文化藝術牆，佢嘅主要内容係圍繞咗海珠橋同埋珠江兩邊嘅景係點變嘅。而柱面嘅裝飾內容就係舊陣時海珠橋嘅雙拱結構。不過冇呢筍嘢玩啊！但係喺2014年4月10號，廣州地鐵入面嘅6個車站會再繼續添加「文化牆」嘅裝飾，當中就包括咗呢個站。而呢個站添加文化牆嘅理由係：呢度係廣州城區入面，最重要嘅城市文化中心站，佢重係喺廣州入面，本土性最强嘅地區。雖然話本身有整咗文化牆，但係喺就冇整到。所以文化牆將會喺2號線入面出現。

## 攷

## 上一站·下一站
蘿崗香雪公園

**蘿崗香雪公園**係中國廣東省廣州市黃埔區蘿崗街道嘅一間景區，佢係羊城八景入面，叫「**蘿崗香雪**」嘅名。

## 「蘿崗香雪」嘅名係點嚟？
喺呢間公園入面見到開梅花多到好似落雪噉嘅靚景，其實喺宋代就開始有喇。因為廣州呢個特殊嘅氣候自然條件，所以先至會點解睇到喺農曆歲末，冬至前後期間開好多梅花噉嘅現象。而「蘿崗香雪」呢個名就係噉嚟。

## 公園嘅介紹
*面积：170公頃
*公園入面有大量種梅花
*重有蘿峰寺、玉璽遠眺、石榴香溪、千年古荔同埋磚砌嘅「入勝門」牌坊、候仙台、流觴石、跳波台、三品石、點頭石、山樓月夜、漱玉聽泉、洗心石池、望梅亭呢啲古代建築。

## 史
### 1980年代之前
蘿崗香雪係羊城八景入面嘅其中一個景點，呢個名連鬼佬都知，廣州人形成咗喺冬至呢日，去蘿崗睇「雪」嘅習俗，補充咗廣州點解冬天冇雪落，詩人郭沫若玩過「蘿崗香雪」之後留低咗「嶺南梅花渾似雪，蘿崗香雪映朝陽」呢句詩。
### 1980年代中
由於氣候變暖，再加上「十裡梅林」成日爆發蟲害，搞到青梅嘅產量、品質同埋效益極速下降，重有嗰陣時當地嘅人冇乜點保護歷史嘅景觀，而係受到經濟效益嘅影響而斬嗮啲青梅，改咗種其它經濟作物而搞到「蘿崗香雪」嘅白梅靚景都冇嗮。
### 2005年
廣州市政府決定對蘿崗香雪公園進行重建，佢重將蘿崗香雪公園列入蘿崗新城「十公里地帶」嘅總體規劃入面，藉呢個嚟恢復返「蘿崗香雪」嘅歷史景觀，而家蘿崗香雪公園總規劃面積係170公頃，其中13公頃首期工程已經起好嗮。
### 2008年
由於涉及到好多嘅歷史名跡（例如玉岩書院、鐘氏祠堂、玉岩墓等歷史古代建築）嘅恢復同埋重新起過，重有繼續引入種梅林嘅關係，所以前期嘅工程設計好關鍵，係關係到成個工程嘅風格走向，喺2008年12月19號，受到廣州開發區土地開發建設中心嘅要求，廣東重工建設監理有限公司就講「蘿崗香雪公園二期工程設計」公開招標，準備開始二期工程。而呢個工程喺2009年2月開始喐手。
### 2009年
2009年11月，蘿崗香雪公園工程完工，冬天嘅「蘿崗香雪」將會全面恢复冬至前後期間開好多梅花噉嘅現象。
### 依家
目前廣州市政府一共已經投入咗建設專案資金538萬蚊，其中市同埋區都投入咗400萬蚊，鎮財政就投入咗138萬蚊。總共完成起嘅項目有5項：其中有新起大門區廣場、牌坊同埋500平方米嘅綠化區，重有鋪咗公園入面嘅1.6公里路網，新種咗25畝梅、桃、李。而後續工程依家都重喺度施工緊。

## 地鐵6號線二期

遲啲呢個站可以轉6號線嘅，因為6號線嘅三期工程將會經過香雪公園站。

類:廣州公園

類:廣州旅遊景點
廣州國際金融中心

（或），又嗌**廣州西塔**（，），係廣州市一座摩天大廈，珠江新城七大地標之一，喺天河區珠江新城嘅西南邊，附近係花城大道同埋珠江西路。佢高437.51米（103層樓），係排喺上海環球金融中心、深圳平安金融大廈、廣州周大福金融中心（廣州東塔）之後中國大陸嘅第4高樓。呢座樓係越秀房產信託基金嘅物業。

## 構造
呢座樓係由套間式辦公樓、裙樓同埋主塔樓三部分組成，建築總面積有44.8萬平方米，係夾埋辦公、酒店、休閒娛樂一齊嘅綜合性商務中心。 

## 建設經歷
* 2005年12月26號，廣州西塔開始奠基開工。    
* 2007年10月22號，廣州西塔定名為廣州國際金融中心。
* 2010年10月15號，廣州國際金融中心開放。

## 註

## 出面網頁

* 广州国际金融中心
黃沙站

**黃沙站**（「黃」字要陰上變調，；）係廣州地鐵同嘅轉車站，位置喺荔灣區大同路同六二三路交界嘅地底。不過兩個月台嘅開放時間都唔同，其中範圍喺1997年6月28號開放，範圍喺2013年12月28號開放。

佢係同其他路線之間，轉車速度最慢嘅站。曾經喺1997年6月28號嘅首通段開咗之後到1999年2月16號為止係最北邊嘅總站，期間一直做過廣州最北同最東嘅車站身份直到1999年6月28號先至取消。

## 結構
### 樓層
呢個站一共有地下4層樓。其中地下1樓係同嘅站廳；地下2樓係嘅月台，而地下3樓係同嘅設備區；地下4樓係嘅月台。雖然話嘅站廳入面有廁所（喺E出入口附近），但係嗰邊冇。呢個站既冇休息室，又冇母嬰室響度。
#### 打掂

#### 打橫

### 站廳
站廳分開咗同兩個。由於其中一個站廳喺1990年代初起，另一個站廳喺2000年代尾起，所以兩個站廳色系、裝修風格都唔同，其中係白色+大理石柱，而站廳天花板上面嘅波浪形隔開咗藍色同白色，藍色係話珠江嘅波浪噉解（因為車站隔籬冇幾遠就係條珠江）；而係玻璃板+沙啡色，上面重有個沙面嘅建築標記。

收費區方面，喺站廳中西邊，喺站廳西邊。由於兩個站廳嘅收費區都有轉車嘅通道連埋一齊，所以免費區之間係唔通嘅。不過每個站廳都有好多部𨋢、扶手電梯同樓梯往返邊條綫嘅月台都得。但係由於喺起緊1號綫嗰陣冇事先留低轉車條件，所以中間嘅轉車通道都好長下，好似個Z字形噉。呢個站嘅公共廁所喺E出入口嗰邊。

### 月台
呢個站嘅1號綫月台喺西城都薈廣場嘅地底，而6號綫月台喺六二三路北邊嘅地底。其中1號綫喺上面，6號綫喺下面。

### 商舖同自助服務
之前黃沙站有車站商舖，有便利檔、洗衫舖呢啲。後嚟6號綫開咗，加上西城都薈嘅開幕，結果1號綫站廳入面有好多個區都俾商場整成去西城都薈廣場嘅地庫而拆走嗮，而且6號綫站廳嘅空間比較窄，所以呢個站冇整到車站商舖。但係佢整咗好多重有好多自助服務設施畀乘客用，包括咗建設銀行嘅自動櫃員機、自動販賣機、羊城通充值機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站一共有5個出入口，分別係B、C、D、E、F。

特別提醒：E、F呢2個出入口同B、C、D嗰3個出入口之間分開嗮，唔連埋一齊。若果從B、C、D出入口嘅免費區入面往返到E、F出入口嘅免費區，一定要入去西城都薈廣場行過去先至搵到。

## 頭尾班車信息同配線圖

|}

## 車站歷史

### 規劃時期
喺1號綫方面，黃沙站係最先出喺1988年嘅地鐵路網規劃入面中，嗰時係1號綫一期工程入面嘅中間站。而6號綫方面，喺1997年嘅《廣州市城市快速軌道交通線網規劃研究（最終報告）》入面話咗呢個站係1號綫同嗰時7號綫嘅轉車車站。但喺之後嘅規劃入面，嗰時7號綫就變咗而家嘅6號綫。雖然話條綫變咗，但係重喺呢個站度轉車。

### 施工同開通
========
1993年12月28日，正式開始逳手起。後嚟到咗1997年6月28號開通咗地鐵1號綫首通段之後，呢個站就開始營運，嗰時佢係1號綫首通段嘅最北邊總站。後嚟到咗1999年6月28號晏晝就變成中途站。
========
2005年6月28號，正式開始逳手起，而呢個站喺嗰時最先做咗白鼠仔。到咗2013年10月，呢個站嘅站廳都搞埋改造工程，甚至重搬走咗部分閘機同改埋收費區嘅位。同年12月28號晏晝，由於首通段通咗車，呢個站亦變成同嘅轉車車站。

### 1號綫加裝月台幕門

喺2006年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站係最先做咗白鼠仔，而月台幕門喺嗰年年底就起好咗。

### 出入口
呢個站嘅出入口方面，以前凈得D呢1個出入口嘅。後嚟喺2005年先至開咗C出入口。到咗2008年，C出入口因為要起6號綫同埋車站嘅上蓋物業等呢啲理由而封咗。後嚟到咗地鐵6號綫開通咗嗰陣，雖然話出入口數量多到4個，而C出入口本嚟原計劃喺2014年春節前開通，但係因為重未搞掂個竣工驗收，導致重新開放時間一拖再拖，拖到2014年8月18號先至重新開返。而D出入口重試過搬走咗2次。第一次喺舊時西城都薈開始逳手嗰陣，第二次喺準備起嘅轉車通道同埋西城都薈落成嗰陣。

而A出入口喺啱開通無耐時一直通到近黃沙水產批發市場東邊隔籬條涌邊附近，2001年因為起西城都薈而封咗，之後一直未開過。

## 利用狀況
呢個站附近都係以水產同埋蔬果、肉類嘅批發市場為主嘅地方，有好多餐廳（唔理佢係酒樓定係快餐店都好）同埋食肆都係成日嚟呢度入貨同埋攞貨。加上附近重有個碼頭同埋間1中嘅初中部喺呢個站附近。有啲喺廣州市第一中學初中部讀書嘅學生就成日喺呢個站出站。喺開咗之後，去大坦沙同埋西村嗰邊都方便咗。不過出站同埋入站方面，呢個站都算客流一般。大部份都係住喺黃沙地區附近嘅民居坐地鐵用呢個站比較多。即使係有外地遊客凈係識得幫襯附近嘅白天鵝賓館。由於附近嘅西城都薈廣場喺2013年就開咗幕，加上呢個站又係轉車嘅車站，所以呢個站嘅客流上升咗。

由於呢個站嘅B、C、D、F出入口均都喺佢嘅上蓋物業——西城都薈入面或隔籬，所以呢個站變咗轉車車站之後，重好快噉帶旺嗮成個西城都薈入面啲商家，重開始搞出咗「商場中心」嘅**黃沙商圈**出嚟。

## 轉車須知
而呢兩條地鐵轉車方面，由於1993年起1號線嗰陣地鐵站冇事先留低轉車條件，所以呢個站同楊箕站、東山口站一樣，要去站廳嘅轉車通道先至可以轉到地鐵。而呢個站係6號線同其它路線之間，轉車速度最慢嘅站。而轉車方面係需要先坐扶手電梯上到平台，之後再行條好遠嘅Z字形走廊先至到站廳，再坐扶手電梯落去先至可以到另一個月台。

## 附近嘅建築同景區

### 醫院
*廣州市中醫院
### 碼頭
*黃沙碼頭
### 市場
*清平中藥材專業市場
*黃沙水產交易市場
*誼園文具玩具精品批發市場
### 旅遊景區
*詹天佑誕生故居
*沙面
### 商場
*西城都薈
### 酒店
*白天鵝賓館

## 9個文化站

一直以嚟，呢個站響1997年6月28號開通地鐵1號線之後到2013年12月28號晏晝兩點為止，呢個站係重未整文化牆嘅。到咗2013年12月28號晏晝兩點嘅地鐵6號線開通咗之後，雖然話重未有文化牆，但係出現咗柱面裝飾。佢係6號綫嘅9個文化站入面嘅其中一個車站。佢嘅柱面裝飾係「沙面教堂」。

## 攷

## 上一站•下一站
昌崗站

**昌崗站**（；）係廣州地鐵同嘅轉車車站，規劃時期嗌過**躍進村站**（；）嘅名，喺2010年9月25號開始營運。呢個站喺海珠區昌崗中路、昌崗東路同埋江南大道中、江南大道南嘅交界，有8個出入口。

呢個站係廣州地鐵繼萬勝圍站同車陂南站之後，第三個營運咗之後就係轉車嘅車站。佢喺2010年9月25號到2010年11月2號係西邊嘅終點站。

## 結構
### 樓層
#### 打掂

#### 打橫

### 站廳
呢個站嘅站廳分開咗2號綫同8號綫嘅兩個站廳，但係兩個站之間，唔理佢喺字體定配色方面都係一模一樣嘅，成個站廳好似個英文字母「L」字噉。而站廳嘅收費區四周圍俾人行通道同車站商舖圍住嗮。而商鋪方面都喺嗮車站嘅免費區入面，而收費區入面有好多座扶手電梯、專用𨋢同樓梯往返兩條綫之間嘅月台。

### 月台
呢個站嘅月台喺江南大道南嘅地底，而月台喺昌崗東路嘅地底。兩個都係島式月台。組成咗好似個英文字母「L」字噉。其中8號綫月台喺上邊，2號綫月台喺下邊。

另外，-3樓同-4樓之間都有樓梯將8號綫東邊嘅月台同2號綫北邊嘅月台接埋一齊，方便畀乘客轉車；重可以用站廳嘅轉車通道嚟轉車都得。而站廳嘅轉車通道同嘅東山口站、楊箕站嘅轉車差唔多，但係同呢兩個1號綫嘅轉車車站唔同嘅係，呢個站嘅條條出入口通道都係相通嘅。

### 商舖同自助服務
而家嘅昌崗站入面有唔同類嘅舖頭嚟服務乘客，好似有便利舖、書店、麵包檔同洗衫舖等。

另外，昌崗站入面重有好多自助服務設施畀乘客用，包括咗自動櫃員機、自動販賣機、自動影相機等；重有可以充羊城通，可以交水電費同交通罰錢嘅服務。下面係呢個站有嘅舖頭同自助服務：

### 出入口

呢個站規劃咗7個出入口，而家開咗5個。

## 頭尾班車信息同配線圖

|}

|}

## 車站歷史

### 舊2號綫，一分為二。（2010年9月25號之前）
喺1997年出現嘅《廣州市城市快速軌道交通線網規劃研究（最終報告）》講咗要將1987年方案講嘅2號綫一分為二。結果拆解咗之後，同之間就出現咗轉車嘅車站——躍進村站。後嚟由於決定先新起2號線嘅三元里到江南西同埋8號綫嘅琶洲到曉港嗰橛，所以呢個站未同2、8號綫一齊起。但係後嚟根據車站嘅位先至改名嗌「昌崗站」。

### 舊2號綫一分為二之後嘅總站（2010年9月25號——2010年11月2號）
2010年9月25號，舊嘅2號綫一分為二之後，同開始重新投入營運。但係由於新開嘅2號綫同8號綫嘅轉車車站——昌崗站變成咗總站，係因為西邊嗰橛嘅沙園站嗰度，有個冷氣站喺試營運嗰陣製造出好大噪音，俾冷氣塔出面10幾米遠嘅光大花園啲業主抗議，話影響大部分業主嘅休息，甚至要出動好多差佬嚟維持秩序。由於嗰時單嘢一直都未拗掂，令到嘅鳳凰新村站、沙園站同寶崗大道站呢3個站開通唔到，而呢個站凈係臨時借住隔籬商場入面嘅空調出嚟啲凍冰冰嘅水嚟營運。嗰時向西行嘅列車嚟到呢個站之後，乘客就要趕鴨咁趕離開呢個站轉2號綫，之後部車唔坐乘客去到鳳凰新村站之後就返轉頭。而呢個現象一直去到2010年11月2號先至結束。

### 8號綫嘅延長（2010年11月3號——）
地鐵公司同光大花園啲業主傾過之後，終於都有結果出嚟，最後鳳凰新村站、沙園站同寶崗大道站呢3個站喺2010年11月3號正式開放。

### 出入口
喺呢個站開通嘅初期，凈係開放咗6個出入口。而凈低嘅E出入口（去蘇寧嗰邊）喺2014年8月份先至開放，喺2016年1月26號到2月1號E出入口（蘇寧嗰邊）曾經因為配了合南方廣場嗰邊嘅出入口施工而封咗，同年3月4號，E出入口（南方廣場嗰邊）正式開通。。另外，呢個站嘅C1口因為上蓋地塊施工從2014年12月16號開始封咗。

## 利用狀況
昌崗站係廣州地鐵嘅其中一個重要嘅樞紐站，呢個站係將廣州火車站同廣州南站連埋一齊。自從2010年9月底嘅舊2號綫一分為二之後，大多數喺舊2號綫嘅江南西站或以北嘅車站往返曉港站或以東嘅車站啲乘客都喺呢個站轉車，重有嘅係呢個站隔籬冇幾遠係一大堆住宅同商業區，所以喺呢個站開放咗之後，之前成日喺曉港站坐車啲部分乘客都一窩蜂去嗮呢個站或以南啲車站入面坐車去到其它地區。呢個站喺2010年9月25號早高峰時期重創低咗220,000嘅客流，嗰日晚高峰時期嘅客流重出現井噴咁滯，乘客最快都要喺2——3分鐘先至可以轉到車。搞到地鐵公司要搞客流控制先至得，而工作人員用咗鐵欄杆整咗個閘門嚟搞分流，以便提高轉車速度同減少客流嘅衝突。喺呢個站開放之後一直到而家，重保持喺比較高嘅水準。

## 高峰客流控制
喺2014年5月12號開始，呢個站搞咗常態化客流控制，佢嘅客流控制時間係：
* 每星期一08:00～09:00
* 每星期五18:00～19:00（包埋公眾假期前一日）

## 接駁交通
日班車：
:信和廣場（昌崗中路）站：
::一般巴士：
:::25、44、69、70、186、197、206、221、222、226、244、244A、250、299、530、565、812、813、
::快綫：
:::244快
::短綫：
:::244短
::專綫：
:::服裝批發市場2
:華海大廈站：
::一般巴士：
:::13、25、44、53、82、86、87、125、125A、180、186、188、190、192、222、253、270、273、299、544、551
::專綫：
:::大學城3
夜班車：
:信和廣場（昌崗中路）站：
::22、29、42、44、45
:華海大廈站：
::16、23、32、33、37、42

## 註

## 上一站·下一站